
A RIRIA 

Comment veux tu que Je comprenne 

Quand mon amour est si géant 

Quand il me tire du néant 

Néant de l'âme où j'ai vécu 

Jusqu'à ce que je t'ai connu? 

Comment veux-tu que je comprenne? 

6 Août 1901 Vörishofen[2] 

Mai mulți oameni, cari au găsit hrana sufletului lor în lumea cugetării, au 
scris amintirile vieţii lor personale. In paginile ce urmează stau cuprinse 
acele ale desfășurării zilelor mele, însă privită aproape numai din punctul de 
vedere al desvoltării ideilor asupra lucrurilor și a lumii. Deși idealismul nu e 
product al individualităţii, şi aceasta nu poate fi pe deplin cunoscută fără 
cercetarea fiziologică și psichologică a fiinţei ce-i dă naștere, voiu căuta să, 
desfac, pe cât se poate, înflorirea minţii de trunchiul de care se tine și să 
povestesc mai mult înșirarea logică a gândirilor mele, decât să analizeze 
substratul lor pasional. Voiu reproduce deci, din viaţa mea numai ceea ce 
voiu crede neapărat pentru înțelegerea modului meu de a cugeta și de a 
reproduce cugetările mele. Cu acest sistem mă voiu feri de a înconjura 
adevărul, lucru la care silește uneori destăinuirea vieţii mai intime. Apoi 
voiu putea să'mi întemeiez [expunerea] mai adese ori pe dovezi scrise, ceea 
ce este o puţină garanţie a celor expuse. Mai la urmă, cum am simțit eu, 
florile sau spinii existenţei, mă privesc pe mine, și ele pot să, intereseze, 
numai întrun grad mai restrâns lumea ce voiu lăsa-o dupa mine. Cele ce am 
cugetat însă, vor rămâne întrupate în scrierile ce am alcătuit și a arăta chipul 
cum ele s'au născut în mintea mea, poate să aibă oare care însenmătate și 
pentru alții. 

Sunt născut în 23 Martie 1847 în Iași, mahalaua Păcurari în niște case de 
zestre ale mamei mele, care case acuma au fost dărâmate fiind vândute de 
părinţii mei primăriei de lași. Casa în care m'am născut era ieșită cu colțul 
în drum și în acest colţ era o fereastră pe care o vedeam de departe când 
coboram strada ce duce către bariera Păcurari. Mi se părea totdeauna acea 
fereastră că era ochiu deschis asupra viitorului. Acum chiar, deși de mult 
timp dispărută, o văd încă înnegrind ca o pată pătrată albul peretului. Acea 
fereastră e una din amintirile matinale cele mai puternice ale minţii mele. 


Tatăl meu Dimitrie Xenopol se trăgea din o veche familie anglo-saxonă, 
după tată Brunswick, după mamă Smith. El a rătăcit în tinereţe, în urma 
unei dureri sufletești, prin Suedia, pe mare până la Constantinopole, de 
unde venise la Galaţi. Aici fu botezat de colonelul Schelety, tatăl 
generalului Carol Scheleti, care-i dădu numele de Dimitrie și-i schimbă tot 
odată și familia din Brunswick în Xenopol, adică fiul străinului. Acest botez 
a trezit ușor bănuiala protivnicilor familiei mele, mai ales a celor ai fratelui 
meu, omul politic[3], că noi am fi de origină Evrei. Tatăl meu fusese în 
adevăr botezat, însă nu din Evreu, ci din protestant și întors la credința 
ortodoxă. El se strămută la Iași, unde fu mai mult timp dragomanul 
consulatului prusac de aici, încă o dovadă că el nu era Evreu, de oare ce pe 
atunci Evrei[i] nu erau primiţi în funcţiile prusiene. În Iași el se căsători cu 
Maria Vasiliu, fiica unui fabricant de țigle din Păcurari, cu care soție născu 
6 copii, care trăesc după majoritate. Din acești[a] au rămas acuma când 
încep a scrie aceste amintiri (1913) patru: Eu cel mai mare, fratele meu 
Neculai, actualul ministru al Comerţului, sora mea Adela, scriitoarea 
noastră și sora mea Lucreția, o profesoară minunată. Tatăl meu se apucă de 
o afacere de schimb împreună cu Vasile Pogor cel bătrân. Apoi se lăsă de 
această afacere, deschise un pension, ceea ce se potrivia mai bine 
caracterului său de om învăţat, decât îndeletnicirile comerciale. 

Dimitrie Xenopol era într'adevăr un om foarte cunoscător în sfera 
limbilor și a literaturilor. El vorbea afară de limba lui maternă, germană, tot 
așa de bine și limbile franceză și polonă. Cunoștea și ruseasca și puţin 
italiana; iar cunoștințele lui se întindeau și la literaturile acestor deosebite 
graiuri; dar ele se concentrau mai ales în partea lor curat linguistică. Ceea 
ce-l interesa, era vocabularul deosebitelor limbi și redarea prin termenii 
corespunzători a acelorași noţiuni în deosebitele feliuri de a vorbi, fineţa 
deosebirilor sensurilor, sinonimele, particularităţile sintactice și etimologice 
ale limbilor ce cunoștea. Cetirea lui cea mai plăcută era — lucru ce ar putea 
părea straniu — dicționarele, din care avea o bogată bibliotecă. Tatăl meu 
mai avea și o voce foarte plăcută și cânta destul de bine. Amintirile cele mai 
îndepărtate ale copilăriei mele mi-l arată luându-mă pe genunchi și 
alintându-mă cu melodii triste și melancolice din tara lui îndepărtată. Apoi 
mai cânta cu mare plăcere și un cântec francez: 

Malborough s'en va-t-en guerre 

Mirionton ton ton mirion terre 

Malborough s'en va-t-en guerre 

Ne sait quand reviendra[4] 

Mai zicea apoi cu mare haz și cântecul lui Cadet Roussel: 

Cadet Roussel a une maison 

Cadet Roussel a une maison 

Qui n'a ni poutres ni chevrons 

Qui n'a ni poutres ni chevrons 


Ah, Ah, Ah oui vraiment 

Cadet Roussel est bon enfant[5] 

Din această practicare a muzicei s'a zămislit poate în sufletul meu acea 
arzătoare iubire pentru această artă care m'a format și îndemnat pe drumul 
vieţii și m'a făcut s'o învăţ chiar, e drept însă mult mai puţin decum aș fi 
vrut. 

Amintesc aceste lucruri, fiindcă ariile și cântecul tatălui meu mi-au dat 
acea pasiune mare pentru muzică, care m'a împins a cultiva mult și a gusta 
această artă. 

Tatăl meu era un om foarte harnic și de o exactitate neștirbită în 
îndeplinirea îndatoririlor lui și de o cinste fără pereche. Despre această 
cinste a lui face dovada împrejurarea că după ce a fost aproape 20 de ani 
director al penitenciarului de Iași, mânuind pentru aprovizionare sutimi de 
mii de lei pe an, a murit absolut sărac, nelăsând mamei mele nici măcar cu 
ce să-l înmormânteze. Sărăcia lui este cu atât mai chinuitoare, cu cât el avea 
o numeroasă familie, care crescuse pe rând până la 6 copii, din care eu sunt 
cel mai mare (trei băeţi, Alexandru, Filip și Neculai și 3 fete: Maria, Adela 
și Lucreția). Mijloacele restrânse și greutăţile vietii îl făcură să'și 
concentreze toate activităţile lui în susținerea gospodăriei, la care îi stătea în 
ajutor mama mea Maria, femee cu puţină cultură, cum erau pe atunci 
femeile în țările române, însă înzestrată cu o inteligenţă deosebită și cu mari 
însușiri sufletești. N 

Tatăl meu era un om foarte strângător și econom și avea pentru ce. În 
stare de avuţie restrânsă, cu 6 copii, trebuia să îngrijească mult de ţinerea 
casei, la cari îi stătea de ajutor mama mea și ea o femee econoamă, cu 
puţină cultură, însă cu o inteligenţă vie și pătrunzâtoare. Imi amintesc cum 
tata, din când în când deschidea sipetul legat în fier, în care își strângea 
economiile lui, scotea besecteaua de mahon ferecată cu argint, un dar de 
nuntă al mamei mele, și așezându-se pe colțul sipetului, își număra galbenii 
pe cari îi aduna unul câte unul. Imi aduc aminte că într'o zi, când eram fată 
la așa numărătoare, am auzit numărul quatrevingt și mă miram eu cum 
puteau să fie așa de mulți! 

Viaţa noastră bine înţeles era foarte restrânsă, petrecută numai între noi; 
Duminica ne duceam la biserică, căci tatăl meu îmbrăţișase credința 
ortodoxă cu sfințenie și hotărîse de a fi un bun închinător al ei. La Paști și la 
Crăciun era sărbătoare mare și aşteptam totdeauna acele zile cu mare 
nerăbdare pentru mâncările mai alese ce le pregătea mama, la Paști mai ales 
cozonaci, foarte bogat în ouă roșii. 

Sara tata ne întrunea în jurul lui la cetit românește sau franțuzește, căci 
mama învățase puţin această limbă de la tata. 

Mai așteptam aceste două mari zile și din pricina că atunci ni se 
primeneau hainele pe care tata avea totdeauna de grijă să le facă mai largi 
de cum cerea talia nostră «căci, spunea el, copiii cresc». 


În această încunjurime de muncă și de inteţire intelectuală s'a deșteptat 
prima mea copilărie. In pensionul tatălui meu lucram alături de tovarășii 
mei mai răsăriţi: Vasile Ureche; Alexandru Radovici și Scarlat Scheletti 
(acești doi din urmă acum generali în retragere), Emil Costinescu (fost 
ministru de finanţe), Iancu Ghiţescu, un proprietar de moșii și alţii, al căror 
nume îmi scapă din memorie. Învăţarea celor dintâi începuturi ale cărței și 
anume după sistemul de atunci al pensionatelor franceze în limba franceză, 
limbă ce era de obiceiu vorbită în școală și de care tatăl meu se slujea mai 
totdeauna față cu copiii săi, cu toate că știa germana. El voia să ne deprindă 
și cu limba aceasta; dar ea nu'mi era pe plac și o învățam fără gust, în cât 
propășirea mea în cunoștința ei, rămase totdeauna slabă. Din această 
practică timpurie și de toate zilele a limbei franceze se explică cum de o 
posed, îndestul de bine în scris și vorbire, cu toate că după cum se va vedea, 
studiile mele superioare le-am făcut în Germania[6] și nici odată nu am 
învăţat în Franţa. Cu toate aceste întreaga mea carieră științifică am făcut'o 
în aceste din urmă ţări. Cea dintâi legătură a inimei mele în afară de frați și 
părinţi, fu aceea cu vărul meu, Emil Costinescu, care închegă pentru mult 
timp o comunitate de gândiri și un schimb de cugetări între noi, despre care 
voiu vorbi mai la vale, întru cât a avut o înrâurire asupra desvoltării mele 
intelectuale, mai ales în ce privește cunoștințele mai desăvârșite ale limbei 
franceze. 

Tatăl meu primind propunerea marelui ban de pe atunci lordache Ruset, 
din Bacău, de a merge la moșia lui Filipenii pentru a pregăti pe doi copii ai 
lui, desfăcu pensionul, și familia noastră se strămută la acea moșie, lângă 
Bacău, unde stăturăm doi ani. Aci se desvoltă în mine iubirea vieţei de ţară 
și plecarea pentru țăranii, ai căror copii îmi erau tovarăși în toate jocurile. 
După aceea, pe timpul când Austriacii ocupaseră Moldova 1855—1857, 
părăsirăm moșia și ne așezarăm în Bacău în niște case ale lui Ruset de lângă 
casele în care stătea el, și unde tatăl meu urma înainte a da lecţii copiilor lui, 
mai luând și alte lecţii prin oraș. Imi aduc aminte de doi soldaţi, unul 
Neamţ, numit Franz și celălalt Ungur, daţi în cvartir, cum se zicea pe 
atuncea, la noi, care soldaţi erau oameni foarte detreabă, îngrijind de toate 
nevoile casei și mulțumindu-se cu tratarea ce le-o puteam oferi. Neamţul 
Franz îmi făcea jucării și mai ales zmee foarte frumoase care au fost 
totdeauna desfătarea mea cea mai plăcută. Şi astăzi, când văd un zmeu 
zbârnâind prin aer, nu mă pot împiedeca de a nu mă opri spre a privi la el. 
Această pasiune a mea pentru zmee, denotă o plecare a minţei mele cătră 
desfătările ideale. 

In Bacău mergeam ades în casa doctorului Prodan, cu al cărui fiu, de și 
mai mare decât mine, legasem o strânsă prietenie. Ioan Prodan a ajuns până 
la a fi membru la Curtea de Casaţie, dar acum e mort și el. 

După ce ne întoarserăm din Bacău iarăși în lași, când aveam vârsta de 9 
ani (1856), și ne așezarăm iarăși în casele noastre din Păcurari, tatăl meu 


făcu cunoștința unui grec Constantin Athanasiade, care ţinea un pensionat 
de băeţi greco- -francez în apropiere de casa noastră și mă dădu la el la 
învăţătură. Grecul era un om foarte învăţat, inteligent $ și bun cunoscător și al 
limbei franceze. În școala lui însă se învăţa tot după sistemul vechilor scoli 
fanariote, din care acest pension era o ultimă rămășiță rătăcită încă pe 
pământul românesc. Se învăța anume cu deosebire limba elină cu traducere 
în cea greacă modernă, ceea ce putea aduce un folos copiilor de greci din 
acel pension, dar nu avea nici un înțeles pentru acei de Români, cari 
alcătuiau cu toate aceste majoritatea elevilor. Așa și eu trebuia să învăţ 
Iliada lui Omer pe de rost, mai multe sute de versuri din cântul I și cu 
traducerea lor, neînțelegând nici un cuvânt nici din limba originală, nici din 
cea în care se traducea. Totuș, din această învăţătură mecanică mi-a rămas 
un fel de instinct al limbei grecești antice care'mi ajuta mult în studiile mele 
din liceu în această limbă. Mai păstrez încă o scriere a lui Athanasiade dîn 7 
Fevruarie 1860, prin care mă cheamă la un examen după o boală ce 
zăcusem și în care îmi spune în o bună franceză: 

«Vous viendrez demain chez nous; vous serez préalablement parfumé et 
purifié; ensuite vous passerez vos examens, vous dinerez avec vos 
condisciples, ensuite vous vous retirerez». 

In timpul ce învăţam la Athanasiade, niște Francezi zidiseră o moară cu 
aburi în Păcurari, lângă barieră, și tatăl meu făcuse cunoștință inginerului 
Francois Gaildry și a unui asociat al lui, Paul Burguet; Gaildry propuse 
tatălui meu să mă înveţe desemnul liniar și luam regulat două lecţii pe 
săptămână timp de mai bine de un an, în care răstimp deprinseiu destul de 
bine desemnul pe planșetă, învăţam a mânui compasul, liniatorul, echerul și 
a copia în destul de curat planurile, pe care mi le dădea profesorul meu. 
Acest studiu îmi desvoltă gustul formei, preciziei și matimaticei și îndrumă 
mintea mea spre exactitate și claritate în concepții. 

Tot în acest răstimp mă ocupam mult cu grădinăria. Casele părintești 
aveau un loc foarte mare și în fundul lui era un deal înalt de vo 8 metri, pe 
care se întindea un frumos tapșan de iarbă. Tatăl meu îl prefăcuse în o 
grădină de pomi roditori și de vie și eu îmi petreceam tot timpul liber la 
lucrarea acelei grădini, întocmind straturi, greblând și curâţind iarba, 
plantând flori și copaci, ba chiar deprinsesem și a altoi arbori de la un 
grădinar Neamţul Masapust, care întocmise grădina. Această, îndeletnicire a 
mea cu pământul și cu plantele spori plecarea pentru agricultură, dobândită 
încă din petrecerea mea la ţară și care îmi îndrumă mai târziu mintea cătră 
natură și cei ce stau mai aproape de ea, nu mai puţin. Din aceste se desvoltă 
în mine acea mare iubire a naturei care a dat mai târziu naștere la 
însemnarea amintirilor mele de călătorii și a impreșiilor mele din natură. 

Mai mulţi prieteni ai tatălui meu îl sfătuise însă să mă iee de la 
Athanasiade și să mă dee la școalele statului, spre a învăţa cursul regulat al 
învățăturilor; în anul 1861 intrai în clasa IV primară de la școala din Trei 


Erarhi, luând gazdă la bunica mea de pe mamă Nastasia Bădălescu, după al 
doilea ei bărbat ce locuia în dosul bisericei în niște case, de la care se 
intindea o vedere foarte frumoasă, asupra șesului Bahluiului. In acea şcoală 
avui fericirea de a încăpea pe mânile unui eminent profesorloan A. Darzeu, 
om cu cunoștințe întinse și robul datoriei și al exactităţii. Fiind silitor la 
învăţătură, eram privit de bunul nostru profesor ca unul din fruntașii 
clasului. Mai erau încă doi băeţi foarte buni și ei, loan Tăzlăuanu și Vasile 
Ciudin, ambii morţi acuma. Intr'o zi se întâmplă — lucru cu totul afară din 
cale — ca Darzeu să nu poată veni la clas, din cauza de boală, și el ne scrise 
nouă celor 3 fruntași al clasului următoarea scrisoare: 

Amicilor Xenopol, Tăzlăuanu și Ciudin, 

Astăzi sunt bolnav și nu pot veni la școală. Fiţi buni dar și împliniţi-mi 
locul; puneţi la exerciţii pe toți la fizică, la cetire și la aritmetică. 
Preparanzii vor ţinea liniște. Vă trimit 2 fizici pentru figuri. 

Al vostru amic 

J. A. Dameu 

22 Iunie 1861 

La examen ieșiiu întâiul la clasificare și trecui la liceu (1861). 


Pe atunci era ca școală secundară în lași numai așa numita Academie 
(astăzi Liceul Naţional). În decursul studiilor mele în această minunată 
școală s'au făcut mari schimbări în lumea ideilor mele. Dintre profesorii ce 
au avut asupra mea cea mai mare înrâurire însemn pe Zaharia Columb, 
originar din Transilvania și profesor de limba latină, o fire aspră și 
întunecată, dar foarte cunoscător în materia lui și unul din oamenii cei mai 
drepţi și mai exacţi ce am întâlnit în viaţă. Înaintea lui toată clasa tremura 
de frică, căci toți se temeau a nu fi înfruntaţi cu vocea lui cea răsunătoare și 
cu privirea lui cea încruntată. Imi aduc aminte că într'o zi el care locuia 
tocmai la Socola și venia la clasă cu o trăsurică, întâlnise un băiat din clasa 
II venind prin noroiul străzilor ce pe atunci era îngrozitor, tot cătră școală 
și'l luase în trăsură; dar întrebându-l cum face perfectul de la verbul facio și 
băetul răspunzând greșit, îi spune: «mișelule, coboară din trăsură!». La 
Columb am învăţat foarte bine latinește, ceea ce mi-a fost apoi de mare 
ajutor în studiile mele de drept roman la Universitatea din Berlin, unde 
chiar fui obligat să trec teza și examenul oral de doctorat în limba latină[7]. 
Alt profesor ce deşteptă în mine iubirea de ţară și acea a istoriei era Mihail 
Buznu care făcea lecţii foarte frumoase și elocvente de istoria Românilor. 
Pe cât însă mă încântase Buznu în cursul inferior, pe atât mă desgustase 
declamaţiile pompoase și fără rost a profesorului de istorie din cursul 
superior C. Chimischii care avea poate scuza că era și telegrafist! 

Pe când eram în clasa IV de la Academie dădui în biblioteca tatălui meu 
peste scrierea lui Volney, Les Ruines[8]. Cunoștinţa mea cea temeinică a 
limbei franceze dobândită de la tatăl meu și de la contactul cu Athanasiade 
și cu inginerul Gaildry, îmi dădu putinţa înţelegerii acestei scrieri elocvente 
și adânc cugetată, de și cam declamatoare. Această carte îndrumă mintea 
mea spre citiri cătră care îi deschise calea profesorul Buznu. De abia 
sfârșisem această cetire și dădui peste altă lucrare de acelaș gen, de și scrisă 
în cu totul alt spirit, anume Istoria Civilisaţiei în Europa și în Franţia de F. P. 
G. Guizot[9]. Mergând într'o zi la Vitlimescu bibliotecarul principelui 
Grigore Sturza, și căutând prin bogata bibliotecă a principelui, dădui peste 
cele 5 volume ale lui Guizot care mă fermecase prin titlul lor, și mă rugai de 
tatăl meu să le împrumute pentru mine. Tot la Vitlimescu încă văzui eu 
creșterea gândacilor de mătase care mă interesa și mă pasiona într'un grad 
foarte mare și de unde mi-a rămas un gust deosebit pentru această 


îndeletnicire practică, pe care mai târziu o puseiu în aplicare prin o cultură 
la grădina lui Rivalet, fostă a principelui Sturza, de la Socola lângă Iași. 

Istoria civilizaţiei de Guizot mă câștigă cu desăvârșire pentru istorie, cu 
toate că îmi era îngreuiată prin faptul că cunoașterea evenimentelor pe care 
se întemeia expunerea autorului nu'mi era pe deplin însușită. Pe atunci tatăl 
meu intrase ca Director al Penitenciamlui central din lași și'mi aduc aminte 
cum îndată ce dobândeam un ceas liber de la ocupațiile mele școlare, mă 
duceam în grădina penitenciarului, unde cu cartea pe masă și cu capul 
sprijinit pe mâni, sorbeam cu o nespusă sete magistralele expuneri ale 
marelui istoric francez. 

De la începutul cugetării mele mai libere, ea fu îndrumată prin o fericită 
întâmplare tocmai cătră îndestularea hranei de a cerceta ideile care 
stăpâneau desvoltarea popoarelor. De aceea să nu se creadă că lucrarea mea, 
poate cea mai însemnată, Teoria Istoriei[ 10] este o scriere întâmplătoare, 
răsărită sub pana mea din îmboldirea mai târzie a minţii. Ea este crescută 
împreună cu mine din cele dintâi clipe, când mintea mea începea să 
înțeleagă rostul cugetării. 

In 1866 fiind în clasa V la Academie, mai mulţi băeţi întemeiarăm 
societatea de elevi, intitulată societatea studioasă al cărei președinte fui ales 
eu. În ședința din 22 Aprilie 1866 cetii în această societate O lucrare asupra 
ştiinţe, pe care, bine înţeles, le expuneam după ideile timpului. Istoria era 
pentru mine pe atunci învăţătoarea vremilor de faţă și anume din intreitul 
punt de vedere: moral, politic și științific. Insemnătatea de căpetenie a 
istoriei îmi părea a consta în aceea că ea învăţa pe un popor cum să scoată 
din studiul trecutului învățătura trebuitoare pentru a realiza la el ideile 
libertăţii și a egalităţii. De pe atunci, la vârsta de 19 ani, istoria nu mai era 
pentru mine «cunoștințe cu deamânuntul a tuturor faptelor ce le au făcut 
Domnii, toate luptele ce le au purtat; ci cercetarea stării societăţii sub cutare 
sau cutare regim». Stilul în care am scris această primă a mea încercare pe 
câmpul științei, și asupra căruia de aceea și stăruiesc mai mult, este încă 
încărcat cu neologisme; dar se observa în el un avânt al gândirei și frumoase 
asemăluiri: Așa spun într'un loc: «Mintea este o undă limpede, în care se 
reflectă faptele și obiectele ca în o oglindă. Imaginea e pură cât timp unda e 
liniștită și dacă arunci în ea o peatră, o bucată de țărnă, și îndată imaginea 
va apărea tremurândă și difuză ochilor noștri. Aruncaţi în mintea noastră 
acea piatră, acea țărnă, pasiunile și ignoranţa, n'ar deveni imaginea faptului 
și prin urmare exprimarea — istoria lui?» Şi aiurea, unde vorbesc de 
caracterele istoriei mai vechi care cunoșteau mult mai puţin evenimentele 
cum le cunosc cercetările mai noue cu toate că erau mai apropiate de ele, 
închei cu minunata comparaţie: «Şi soarele, de și este vara mai depărtat de 
pâmânt decât iarna, totuși vara el încălzește mai mult». 

In această întâia a mea încercare de autor, se văd însușirile care vor 


desvolta pe acele de mai târziu, precumpănirea ideilor în expunerea 
trecutului și stilul meu limpede și colorat. 

Pe când eram în liceu, mai multe împrejurări venise să adaugă izvoarele 
din care mintea mea să-și soarbă cultura. Mergând în casa verii mele 
Cleopatre Petit, fiica lui Teodor Stamate, unul din Moldovenii ce fuseseră 
pentru întâia oară trimiși la învăţătură în ţă-rile strâine, împreună cu al 
doilea al meu unchiu, ambii veri buni ai mamei mele (Alexandru 
Costinescu arhitectul cazărmei de la Copou din lași), aveam. prilejul de a 
asculta muzică aleasă, căci vara mea cânta foarte bine din piano și ea începu 
să'mi dea lecţii din acest instrument, pe care le urmai apoi la Conservatorul 
din lași, condus pe atunci de Francisc Caudella, tatăl D-lui Eduard 
Caudella,eminentul nostru compozitor; aci în conservator luai lec-ţii de la 
profesorul Constantin Groș, până ce absolvii conservatorul urmând mai 
departe studiile muzicale și la Berlin cu pianistul Ra-decke[11]. Bărbatul 
Cleopatrei, un Francez Paul Petit ce era coafor, fusese pictor înainte de a 
îmbrăţișa această meserie și el se apucă să'mi dea lecţii de desemn de figuri 
în care ajunseiu iarăși la oare care progres. Prin aceste doue arte îmi 
desvoltai mintea și pe calea artistică, cum fusese deșteptate spre iubirea 
naturii prin petrecerea la ţară și grădinărie, cum fusese deprinsă cu liniile 
pre-cise prin desemnul liniar, încât din toate părțile mintea mea se disciplina 
și se îmbogăţea, pe când trunchiul ei principal se răsă-dise în câmpul 
istoriei. 

Tot pe atunci unchiul meu Alexandru Costinescu, care nu știu pe ce 
temeiu se gândea să ajungă Domn al Principatelor U-nite și în așteptarea 
realizării acestui vis, se retrăsese din toate ocupațiile lui și trăia la via 
fratelui său Dimitrie Costinescu, lă-sându-și copiii fără învăţătură regulată. 
Fiul său, bunul și vechiul meu prieten Emil Costinescu, ajunse unul din 
oamenii cei mai în-semnaţi ai ţărei, datorită unei cultivări autodidacte și a 
unei in-inteligenţi bogat înzestrate. Alexandru Costineseu, săturat de o aş- 
teptare care nu s'a mai realizat, se hotărî în 1863 să se strămute la București 
în postul de arhitect al Statului și luă cu el şi pe copii lui. Se legă atunci o 
corespondenţă foarte stâmitoare între mine și Emil, fiul lui Alex., care 
corespondenţă ţinu mulţi ani și din care posed și acuma mai multe sute de 
scrisori. Această corespondenţă în afară de nobila hrană sufltească ce mi o 
dădea prin cultivarea unei prietenii din cele mai sfinte, mai contribuise la 
desvoltarea cunoștințelor mele în limba franceză, de oare ce este toată scrisă 
în această limbă. 

In 1866 sfârșind clasa a V a liceului statului intram în Institutul 
Academic, o școală privată eminentă, în care predau cele mai însemnate 
puteri profesorale din Iași și în deobște din ţară: N. Culiano, T. Maiorescu, 
Gr. Cobălcescu, I. Caragiani, I. Melik, P. Poni, I. Paicu și alţii. Maiorescu 
văzându-mă sârguitor și priceput, prinse o mare simpatie pentru mine și mă 
luă sub a lui protecţie. Mă duceam adeseori în casa lui, unde mai ales mă 


atrăgea muzica cea foarte bună ce se făcea din când în când. Îmi aduc 
aminte mai ales de o serată, în care avui prilejul de a asculta din 
instrumentul pe carel cunoșteam și eu, pianul, pe D-ra Hrisoverghi acuma 
D-na Binna. 

In Iunie 1867 la vârsta de 20 de ani dădui bacalaureatul ce tocmai atunci 
se înființase în Iași, încât eu avui onoarea de a'l inaugura. Dar cu prilejul 
acestui examen mintea mea fu pusă în o grea cumpână. Eram foarte legat cu 
familia Ciurea și mai ales doctorul Ioan Ciurea, medicul Institutului 
Academic, mă preţuia foarte mult. Avea un frate Gheorghe Ciurea care se 
pregătea și el de bacalaureat. Acest examen era pe atunci îndestul de 
împovărat, mai ales materiile matematice; învățând între altele și 
trigonometria sferică și cosmografia matematică, pe lângă toate obiectele 
litere ca greceasca, latina și franceza. Bietul prietenul meu Gheorghe era o 
minte foarte pricepută în toate trebile practice și avea cele mai bune 
apucături pentru agricultură; dar cele teoretice și mai ales abstracţiile 
algebrei și ale trigonometriei, atât plană cât și mai ales sferică, nu erau 
pentru capul lui. Pentru a îndatora familia, întreprinseiu sarcina peste 
putinţă de îndeplinit, de a face să pătrundă în mintea lui Gheorghe gustul 
demonstratiei algebrei și trigonometriei. M'am chinuit atât de mult cu 
această însărcinare ce mi-o luasem asupra-mi, încât am contractat un fel de 
ameţeală, ca un fel de învârtire a ideilor în cap, așa că nu mai puteam lega 
cuvintele unele de altele. Mă temeam să nu înnebunesc și această 
zdruncinare a facultăților mele intelectuale ţinu mai mulţi ani și mă prigoni 
și la Berlin pricinduindu-mi cele mai cumplite suferinţi, căci nu cred să fie 
ceva mai grozav în lume decât teama de a-ţi pierde mintea. 


Cum sfârșii bacalaureatul, Maiorescu propuse societâţii Ju-nimea ce 
fusese înființată de el, de V. Pogor și de T. Rosseti și de Iacob Negruzzi| 12] 
cu câțiva ani mai înainte, să mă trimită cu ajuto-rul ei la Berlin, pentru a 
urma studiile superioare. Societatea îmi făcu o bursă de 150 de galbeni pe 
an și eu plecai din lași în Sep-temvrie 1867 împreuna, cu Gheorghe 
Negruzzi, fratele lui Iacob, ambii fii ai lui Constantm Negruzzi, apoi cu 
Dimitrie lamandi și Constantin Jianu, amândoi din Botoșani spre capitala 
Prusiei, mergând până la Cernăuţi cu o botcă jidovească, căci drumul de fier 
încă nu era înființat în România. În tot timpul cât am stat în Berlin, Iacob 
Negruzzi casierul societăţei Junimea mi-a trimes regulat banii și cu ceea ce 
mai putea rupe tatăl meu dela întreţi-nerea familiei noastre, am trăit în 
Berlin 4 ani, până la 1871. Fiind că recunoștinţa niciodată nu a fost străină 
de sufletul meu, aduc și aici prinosul ei cătră aceşti doi bărbaţi Maiorescu 
inițiatorul și Negruzzi îngrijitorul carierei ce mi'am făcut'o. Acuma relaţiile 
cu Maiorescu s'au cam răcit: pentru ce se va vedea mai la vale. Cu 
Negruzzi, deși mai puţin străin, ele nu s'au rupt. 

Să arăt ce înrâurire a avut asupra mea petrecerea mea în Germania și 
studiile ce le-am făcut în universităţile de acolo, la Berlin și la Giessen. 

Cum ajunseiu la Berlin, cu o slabă cunoștință a limbei ger-mane, însă 
înscris la ambele facultăţi juridică și filosofică, ascul-tând chiar în anul I, 
când mă îngreuia necunoștinţa temeinică a limbei, un număr prea mare de 8 
cursuri, patru juridice și patru filosofice. Cea întâi scrisoare pe care 
Maiorescu mi-a trimes la Berlin este din 2/14 Decemvrie 1867 sfârșind cu 
cuvintele: 

«Ecrivez moi quelque chose sur l'impression que les profes-seur vous ont 
faits, surtout pour la philosophie. Je trouve que vous avez prie un peu trop 
de leçons. C'est du reste une precipi-tation que caractérise les étudiants de 
talent»[13]. 

Pe lângă cursurile universitare mai urmam și lecţii de piano la un vestit 
profesor de muzieă Radecke[14] care însă fiind scump, 3 taleri (10 lei)1/2 
de oră, nu puteam lua decât o lecţie pe săptămâ-nă, pe lângă că mai trebuia 
să plătesc și chiria unui piano. Cunoștinţele mele muzicale însă sporeau și 
prin ascultarea de bună muzică clasică, mai ales la concertul poporan al lui 
Bitse și prin aceea că mergeam în casa a două familii, a căror fete învățau la 
Berlin desăvârșirea studiilor de piano: acea aD-nei Barozzi, mama 


avocatului I. C. Barozzi din București. Fata ei — măritată mai târziu cu 
Socrate Boscoff, acum moartă, ca atâţia alţii eu care începusem viaţa, a 
căruia fiu George Boscoff este și el un pianist de talent — cânta minunat 
din piano. A doua pianistă era din Rusia. D-na Timanoff, a căreia fată, Vera, 
era pe atunci una din cele mai bune eleve a Conservatorului din Berlin și 
care acuma a ajuns o mare executantă. 

Studiile la care mă dădui cu mai mare sârguinţă erau dreptul roman și 
istoria universală. Dreptul roman îl ascultam regulat 2 oare pe zi la 
profesorul Rudorff[15] un mare romanist, cunoscut mai ales prin cartea lui 
Edicti perpetui quae supersunt[ 16]. Dreptul roman nu se poate pătrunde fără 
o cunoștință cât mai deplină a limbei latine și cunoștința acestei limbi 
dobândite de mine de la Columb[17] îmi ușura, mult studiul acestei 
discipline juridice fundamentale. Posed și astăzi o condică mare în folio în 
care este scris de mine după notițele din clasă cursul pandectelor învățatului 
profesor, sporit și adaos cu nenumărata listă din alte cursuri. 

La istorie ascultam cursurile lui Mommsen| 18], Curtius[ 19], Ranke[20], 
Gervinus[21 |] și alții, precum mă mai ocupam și cu estetica, cu istoria 
muzicii și vizitam foarte des muzeul de pictură și sculptură din Berlin, 
pentru a cunoaște din monumente chiar istoria acestor arte. 

Căutam astfel să mă folosesc pe toate căile de petrecerea mea în un așa 
de mare centru cultural ca Berlinul. Dar lucru curios; de și am învăţat destul 
de bine limba germană, nu am uitat de loc pe acea franceză și gândirea mea 
a rămas tot sub înrâurirea acestei din urmă limbi, cu toată însușirea din 
partea mea pentru germană. 

In 1871 dădui ambele doctorate obținând la ambele notarea magna cum 
laude[22 ]. Doctoratul în drept a trecui la Berlin și anume în limba latină. 
Pentru a putea vorbi latinește, luai ore de exerciţii cu un bătrân profesor de 
latinește Apitius care'mi revăzu și textul latin al tezei mele, spre a-i îndrepta 
limba. Apitius se minuna unde am învăţat așa de bine latinește, de nu mi-a 
găsit în 98 de pagini decât vr'o 15 greșeli de stil. Cu câtă bucurie putui să-i 
spun, că aceasta o făcusem cu profesorul meu din lași, Zaharia Columb. 

Luasem ca subiect de teză o întrebare de cele îndrăzneţe, dar care îmi 
reuși pe deplin, anume dovedirea că și la Romani principiul participării la o 
societate numai cu o răspundere bănească limitată (societatea în comandită, 
ear nu pe acţiuni) era cunoscută. Disertaţia mea De publicanorum 
societatum historia ac natura iuridicali,Berolini 1871, făcu oare care 
senzaţie și acum după 37 de ani de la tipărirea ei am primit o cerere de la 
Lepsius[23] să trimit unei librării câteva exemplare. Imi aduc aminte că la 
susţinerea în public a tezei, pregatisem cum era obiceiul întimpinările și 
răspunsurile de mai înainte cu trei colegi de ai mei bine înţeles și unele și 
altele în latinește; dar mi se spuse că puteam fi înterpretat de oricine asupra 
celor conţinute în teză. Şi într'adevăr în ziua disputaţiei se rădică unul în 
corona cum se zicea pe atunci și îmi făcu o întimpinare la care răspunseiu 


destul de bine în latinește, deși nepregătit pentru întâmpinare. În urmă 
întreaga adunare izbucni în aplauze. 

In timpul studiilor mele la Berlin cad cele dintâi ale mele publicaţii 
românești pe tărâmul sociologic și istoric. Cea dintâi scriere a mea ce văzu 
lumina tiparului fu Cultura naţională[24] în care pun de la început principiul 
că «Trebue bine să ne însemnăm, noi Românii că ori ce pas pe calea 
propășirii nu poate avea însemnătate pentru noi, decât in măsura în care 
reflectează asupra naţionalităței noastre. Cosmopolitismul nu e pentru 
noi»[25] 

Intâile cuvinte puse de mine spre a fi cetite de public au fost deci o 
închinare către naționalitatea română, Naționalist am fost de la cea dintâi 
îngânare a minţii mele pe tărâmul cugetării și aşa am rămas până acum și 
așa nădăjduesc să trec în pământ. E curios să povestesc cum mi-a venit 
această, primă inspiraţie a gândului meu. Profesorul meu de piano 
Radecke[26] îmi dăduse să învăţ o sonată de Beethoven op. 1 al cărei final 
aduce așa de bine cu un cântec românesc. Îmi veni în minte să cercetez, 
pentrucă caracterul muzicei lui Beethoven îmi păru asemănător muzicei 
românești; cu alte cuvinte dacă muzica se poate colora deosebit după graiul 
poporan. O idee începu să'mi zbârnâie prin minte, când tocmai cântam 
finalul sonatei. Deocamdată mă sculai repede de la piano și pusei pe hârtie 
frase, din care apoi se desfășură în chip logic studiul întreg. După ce sfârșii 
lucrarea, o trimeseiu lui Iacob Negruzzi, care'mi răspunse întrun chip foarte 
măgulitor[27] și aşa am început a scrie. Această scriere a mea înfățișează un 
interes fiind că este o lucrare absolut originală, neluată de la nimenea; căci 
nici un popor nu avea nevoie de a reflecta la așa ceva sau la cele ce ar fi 
trebuit s'o facă, nu se ivise omul. La cele mari și civilizate se desvoltă 
cultura pe cale inconștientă. La noi ea se introdusese pe cale voită și 
precugetată și era deci prin lucrul ce s'a dat teoriei, și această teorie am dat- 
o eu, generalizând lucrarea ca pentru toate popoarele. 

Puțin timp după ce sfârșisem de scris Cultura naţională începu să mă 
preocupe ideea altei lucrări, căci demonul scrisului fusese deslănțuit în 
mintea mea și nu era să se mai astâmpere. Anume, împins de dorința mea 
după idei în desvoltarea omenirii, puţin timp după, scrierea mea în Berlin, și 
cu toate că eram foarte ocupat cu cele 8 cursuri și cu studiul muzicei, cetiiu 
câteva recenziuni asupra unei cărți ce pe atunci făcea mare zvon în lumea 
învățată: Istoroia civilizaţiei în Anglia de Henric Tomas Buckle[28] și mă 
puseiu să cetesc această carte care mă interesă în gradul cel mai înalt. Dar 
părerile istoricului englez se loviră în mintea mea de o împotrivire 
îndărătnică și mă hotârii să'l combat. Fiind că cunoșteam Istoria civilizației 
în Europa și în Franţa de Guizot[29] și mai cetisem și Istoria civilisaţiei de 
Hartpole Lecky[30]și acea a desvoltărei intelectuale a Europei de W. 
Draper[31] apoi întreprinseiu un studiu comparativ asupra Istoriilor 
civilisaţiei[ 32], în care analizaiu aceste patru scrieri. Mai ales însă îmi dădui 


silința a combate părerile greșite ale lui Buckle, și aceasta am făcut'o aşa de 
bine încât după 30 de ani de la acea critică, am reprodus în Principiile 
fundamentale 1899[33] și mai în urmă în Theorie de l'histoire 1908134] 
argumentele aduse de mine încă de atunci contra părerilor lui Buckle. Şi 
acest studiu asupra Istoriilor Civilizaţiei| 35] fu publicat în Convorbirile 
literare[36] 

Altă scriere a mea apărută tot în revista lui lacob Negruzzi în Studiile 
asupra stărei noastre actuale[37], în care atinseiu mai ales o întrebare 
capitală, acea a stărei noastre economice atât de înapoiată pe atunci. Cu 
acest studiu gândirea mea se aruncă asupra vieţii materiale a poporului 
român, parte ce devine mai târziu un element esenţial al cercetărilor mele 
istorice, dar care pe atunci urmăria mai mult atragerea luarei aminte asupra 
rolului însemnat pe care chestiile economice îl aveau și în viaţa actuală a 
țării noastre. 

Dela această cercetare care ţintea mai mult pe Români, mă îndreptai iar 
cătră o întrebare generală în analiza Operei lui Edgard Quinet: La 
creation[38], operă admirabilă a unui poet-filosof care cel întâi aduce 
geologia în câmpul istoriei și puse principiul cel mare că evoluţia de la o 
vreme va părăsi materia pentru a trece în domeniul inteligenţei, iar 
cataclizmul trecut al pământului s'a prefăcut acuma în schimbările 
neîncetate ale civilizaţiilor. 

Astfel începu acea clătinare neîncetată a minţii mele într'o istorie 
pragmatică și teoria ei care s'a mânţinut și accentuat și în decursul lungii 
mele cariere științifice. 

Pe când eram la sfârșitul studiilor mele în Berlin se frământa în ţară și în 
Viena între studenţii români planul de a se face o mare sărbare pe 
mormântul lui Ştefan cel Mare la mânăstirea Putna în Bucovina. Hotărându- 
se lucrul, se publică un concurs pentru cea mai bună cuvântare de ţinut pe 
mormântul eroului. Comisia ce trebuia să judece lucrările trimise era 
alcătuită din Cogălniceanu, Maiorescu și Alecsandri[ 39], și ea hotârî ca să 
mă însărcineze pe mine cu ţinerea cuvântărei[40] ceea ce făcui în mijlocul 
unei mulțimi nesfârșite de Români adunaţi din toate părţile locuite de ei, 
spre marea mulțumire a tuturor. Cuvântarea fu tipărită în mii de 
exemplare[41] și răspândită în toate ţările române, contribuind la înviorarea 
simţimântului național și la rădicarea conștiinței neamului. Inţelege ori cine 
cât de mult a trebuit să contribue această izbândă a mea la întârirea 
îndreptării naţionaliste a cugetului meu. 


IV 


După serbarea de la Putna, unde mă dusesem deadreptul la întoarcerea 
mea de la studii, mă întorseiu la Iași, unde fui numit curând după aceea 
procuror de secţie la Tribunalul din Iași în 1871, post în care stătui 4 ani, 
după care fui înaintat prim procuror în 1876. În 1878 îmi dădui demisia din 
magistratură în urma unei neînţelegeri cu procurorul general de atunci 
Teodor Mândru, și devenii avocat exercitând această profesiune până la 
1883, când intrai profesor de Istoria Românilor la Universitatea din Iași, 
fără a părăsi însă cariera avocăţască, dar lăsând-o pe al doilea plan. 

În acest răstimp de 12 ani mintea mea făcu următorul drum în lumea 
ideilor. Mai întâi daraverile judecătoricești, ca procuror, îmi limpezise 
judecata, fiind necontenit îndemnat a cerceta adevărul, în a căuta să'l 
dovedesc, îndeletnicire ce era o bună pregătire pentru cariera de istoric, care 
și ea nu urmărește alt scop decât aflarea și dovedirea adevărului în faptele 
omenești. Aceasta cu atât mai mult, că tratând chestiile juridice fără a fi 
interesat în a lor soluţie, decât din punctul de vedere al dreptăţei, adică al 
adevărului în sfera binelui, puteam cerceta adevărul cu nepărtinire, lucru ce 
nu se întâmplă la avocat care caută să dovedească adevărul care-i convine 
lui. Cariera de avocat ar fi putut deveni o stavilă pentru îndrumarea 
spiritului istoric care fierbea în mine. Dar avocatura a fost pentru mine 
totdeauna o ocupaţie de a doua mână, și pentru care, de și foarte bine 
pregătit, pentru ea, prin studii juridice serioase, și înzestrat cu un dar de 
expunere îndestul de îmbelșugat, nu am ajuns nici odată a face mari isprăvi 
în această ramură. Mintea mea era plecată pentru studii și'mi aduc aminte 
cum, când mă preocupa scrierea vreunui articol, refuzam chiar primirea 
unor procese mici, fără de care nici cele mari nu se pot ademeni. 

In ori ce caz practica și teoria dreptului îmi fură una din cele mai bune 
pregătiri pentru tratarea istoriei; căci judecata juridică este îndreptată asupra 
unor fapte omenești și se deprinde cu închegarea lor, care este, adese ori, 
stăpânită de o altă logică decât de aceea a înlănțuirei ideilor curate și anume 
logica dreptului se îndreaptă mai mult după acea a faptelor, care nu 
totdeauna e aceea a ideilor. Apoi ideea dreptului este acea care străbate 
istoria dela un capăt la altul, căci ce sunt toate frământările popoarelor decât 
năzuinţa de a realiza ideea dreptului sau de a apara această idee atât în 
relaţiile dintre popoare, cât şi în acele dintre clasele sociale? În sfârșit nu 
este cu putinţă de înţeles viaţa lăuntrică a popoarelor, fără cercetarea 


așezămintelor lor, care toate sunt întemeiate pe raporturi juridice. De aceia 
și un mare istoric francez a spus: 

«Tout jurisconsulte doit &tre historien et tout historien doit etre 
jurisconsulte»[42]. 

Şi în timpul cât am fost procuror și după ce am ieșit avocat, am fost 
ocupat și ca profesor de istorie mai întâi la Institutul Academic, unde îmi 
sfârșisem studiile secundare, apoi de la 1883 înainte la Universitate. La 
Institut, ajunsesem colegul foștilor mei profesori, tot sub direcţia lui I. 
Melik[43], om de o desăvârșită și drămăluită exactitate, care nu învoia 
profesorilor nici cea mai mică întârziere de la cursuri, fără a o nota și a 
reduce leafa în proporţie cu oarele și chiar cu minutele lipsite. La Junimea îl 
râdea spunându-i că era Melik mindirigiul (era de origine arman) care coase 
la absenţe. Am fost deci însoţit în anii de formare a caracterului meu de mai 
mulți oameni exacţi în îndeplinirea datoriilor lor. Mai întâi neuitatul meu 
tată, apoi I. A. Darzeu, profesorul de la clasa IV primară, Zaharia Columb, 
profesorii mei din Berlin și I. M. Melik. Din această educaţie s'a împlântat 
și în mine simţul exactităţii în îndeplinirea datoriei, a căruia lipsă m'a jignit 
totdeauna mult la conaţionalii mei. 

Tot în 1871 cu prilejul reînturnării mele în Iași, fui introdus în societatea 
Junimea de la care spiritul meu primi multe și folositoare imboldiri. Era o 
societate care cu nedreptul a fost numită societate de admirare mutuală, 
fiind că societate în care membrii să se sfâșie mai mult unii pe alţii prin 
critica lucrărilor lor, decât Junimea nu cred ca să fi fost pe lume, dar critica 
era suportabilă, fiind că nici odată nu era făcută cu amărăciune, ci tot 
deauna din glumă și cu voie bună. De aceea și fie care membru primea 
observările, dacă nu cu plăcere, cel puţin fără revoltă. Cât de mult m'am 
folosit eu de critica Jummei, atât pentru a mânui eu însumi acest gen, cât și 
aplicată la scrierile mele istorice, îmi aduc aminte că de la un timp, mă 
hotârisem să-mi schimb stilul, să mă feresc de neologismele pe care le 
întrebuinţam prea des. Căzui, bine înţeles, în excesul protivnic, așa că 
încercarea mea stărni în Junimea o protestare și un râs unanim care mă 
învăţă să reduc excluderea neologismelor la o proporție mai moderată. 

Lucrările făcute în răstimpul de 12 ani, de la întoarcerea mea în țară până 
la intrarea mea la Universitate, fură următoarele publicate toate în 
Convorbirile literare: 

e Ceva despre literatura poporană 1872[44]; 

e Reforma asezămintelor noastre 1873[45]; 

e Despre învățământul scolar în genere și în special despre acel al 
istoriei 1873[46]; 

e O corespondenţă între I. Eliade și O. Negruzzi 1873[47]; 

e Despre Epigramă. 1874[48] 

e Jurământul la Români 1875[49]; 

e Herodot în raport cu istoria noastră 1875[50] 


e Despre Rumänische Stiidien de Rob. Rösler 1876[51]; 

e Baza geografică a Istorei Românilor 1876[52], 

e Strabon în raport cu istoria noastră 1876[53]; 

e Starea noastră economică 1878[54]; 

e Bălcescu și Leutschlănder, doue scrieri asupra lui Mihai Viteazul 
1881[55]; 

e Studiu asupra poziţiei geografice a Românilor 1882[56]; 

e Politica franceză în Orient 1882[57]. 

In afară de aceste lucrări mai restrânse tipării în Convorbiri și apoi în 2 
volumuri, unu mai întins: Răsboaele dintre Ruși și Turci și înrâurirea lor 
asupra ţărilor române, lași 1882, cea întâi lucrare a mea mai cuprinzătoare 
asupra istoriei Românilor, în care expuneam și cele două mari dureri ale 
poporului nostru: pierderea Bucovinei și a Basarabiei, ceea ce'mi dădu prilej 
a vărsa în aceste scrieri focul de care sufletul meu era cuprins pentru — 
dragul neamului — în contra principiilor adevărate ale istoriografiei, la care 
nu cugetasem încă pănă atunci. Aceste doue volume le dedicai iubitului 
meu profesor ,T. Maiorescu. 

Tot în acest an reluai mai pe larg tema articolului meu din Convorbirile 
anului 1878: Starea noastră economică, publicând în Steaua României| 58], 
organul Liberalilor moderați, o serie de articole asupra economiei țării 
noastre, care articole făcură mare sensaţie. Studiile economice fură apoi 
editate în volum de cătră librăria Samitcadin Craiova. Pentru a'mi aduna 
cunoștiațele trebuitoare în tratarea Istoriei, trăsesem în câmpul studiilor 
mele și Economia politică, de pe când eram. la Berlin și studiasem mai ales 
cu mare osârdie pe economiștii Carey[59], Americanul, și pe Germanul Fr. 
List[60]. Aplicând teoriile lor la starea României, am scos unele principii și 
învățături care pe atunci erau lucru aproape necunoscut în ţara noastră, 
cauză pentru care Studiile economice, tipărite la Craiova[61] avuse un așa 
de mare succes. 

Dela ele a început o mișcare mai însemnată în idei pe tărâmul economic, 
căci eminentele îmboldiri ale lui T. Martian fusese aproape uitate. Tot pe 
atunci în București lucra în acelaș sens P. S. Aurelian, încât după Martian, 
Aurelian și cu mine am fost promotorii cercetărilor economice în România. 

Colaborarea mea la Steaua României, organul Liberalilor moderați, în 
1879, se explică prin înrolarea mea în acest partid, în care intrasem în 1878 
îndată, după ieșirea mea din postul de procuror de curte. Acest partid se 
formase în lași sub presiunea reformei Constituţiei din 1878 de la care se 
cerea, după tratatul din Berlin, împământenirea în masă a Evreilor. Capii 
Junimei Carp, Pogor, Maiorescu și alții câţiva erau de părere a se primi 
condiţia cu care ni se dădea neatârnarea. Singur lacob Negruzzi dintre 
Junimiști nu vroia să cedeze nimic din antisemitismul său neîmpăcat; dar el 
rămase în Junimea, pe când un grup întreg, între care Vasile Conta, Grigori 
Buicliu și eu părăsirăm partidul Junimei politice, rămânând numai în 


societatea literară, care însă primi o grea lovitură prin desbinarea politică și 
apoi fu desființată prin strămutarea lui Iacob Negruzzi în București, care luă 
cu el și organul Societăţii, Convorbirile Literare (1881). 

Această despărțire a Societăţii Junimea, din cauza introducerii politicu în 
ea, aduse răcirea mea cu Maiorescu, căci Liberalii moderați, desfăcându-se 
în curând prin atragerea lui Conta de către Brătianu în minister[ 62], eu 
trecui la liberali, ceea ce mă îndușmăni politicește cu Junimiștii politici, din 
care unul din cei mai cu vază era Maiorescu și care rămăsese în tabăra 
conservatoare. ` 

Răceala lui Maiorescu pentru mine se văzu în curând. In un articol înserat 
în Convorbiri întitulat: [Literatura Română și Străinătatea][63], Maiorescu 
amintește mai multe scrieri istorice apărute în România |[Şincai, Petru 
Maior, N. Bălcescu, Laurian și M. Kogălniceanu ][64] până la [1881] [65], 
răstimpul tocmai în care apăruse cartea mea: Răsboaele între Ruși și 
Turci[66], pe care i-o dedicasem lui, fără ca Maiorescu să pomenească în 
acel articol nici un cuvânt despre scrierea mea. Adânc jigriit prin această 
trecere cu vederea, eu care cu toată desbinarea politică îi rămăsesem adânc 
recunoscător, pentru tot ce făcuse pentru mine, îi trimeseiu o scrisoare în 
care mă jeluiam pentru lipsa lui de băgare în samă a unei lucrări ce nu putea 
fi trecută cu vederea tocmai de acela căruia o închinasem. Într'un răspuns 
îngăimător, Maiorescu cată să explice această omitere prin faptul că scrierea 
mea nu ar fi intrat în cadrul arătării sale. De atunci relaţiile între mine și 
Maiorescu merseră tot înrăutăţindu-se cu toate că eu m'am silit întotdeauna 
să'l rețin de pe povârmișul desbinării. 


V 


În 1883 s'a petrecut un mare eveniment în viața mea intelectuală. Am fost 
numit profesor de istoria Românilor la Universitatea din Iaşi. Iată cum s'a 
întâmplat lucrul: pe atunci catedra de istoria Românilor era îmbinată cu 
acea de literatura română și era ocupata de Andrei Vizanti| 68], un om 
nenorocit care de și ajunsese la mari demnități atât culturale cât și politice, 
stăpânit de patima jocului de cărți, mâncase mai mulţi bani de la casa 
teatrului, unde era președinte al comitetului și pentru a scăpa de urmărire 
fugise în America, de unde i s'a pierdut urma. Primul ministru I. C. 
Brătianu[69] avea o bună idee de mine din lucrările mele, despre care i 
vorbiseră mai mulți oameni politici. Fiind invitat într'o zi la masă la 
Brătianu, îl rugai să desfacă catedra de istoria Românilor de acea de 
literatură, ca să pot să mă prezint la concurs pentru ocuparea celei de istorie. 
Brătianu ascultă de rugăminte mea și desfăcu catedra pe care eu o luai, 
prezentându-mă la concurs și la 1 Octomvrie începui cursul de Istoria 
Românilor, îndeplinind astfel unul din cele mai fierbinţi visuri ale vieţei 
mele. Eram în vârstă de 36 de ani. 

Tocmai pe atunci, întărit prin cercetările ce le făcusem asupra istoriei 
poporului meu, despre care am vorbit mai sus, întreprinsesem o lucrare mai 
mare, Teoria luiR6sler[ 70], o desvoltare a articolului meu din Convorbiri 
din anul 1876, tratând chestia stăruinței Românilor în Dacia în toate 
amănunțimile. Nefiind deocamdată pregătit pentru un curs deplin de istoria 
Românilor, aleseiu ca materie de predare pentru anul intrării mele în 
Universitate combaterea părerilor lui Rösler și ale tuturor acelor ce 
tăgăduesc formarea naţionalităţii române la Nordul Dunărei. Cursul meu 
nou și bine studiat plăcea și interesa nu numai pe studenți, dar și pe mai 
multe persoane din public, care veneau să'l asculte. In anul următor, 
publicai acest studiu întrun volum[71] și pregătii până atunci cursul de 
istoria Românilor propriu zis, prin acel al istoriei vechi, până la fondarea 
Principatelor. De atunci îmi puseiu în minte să scriu istoria completă a 
poporului meu, la care mă pregătisem de la 1868 prin lucrările neîntrerupte, 
adică de 16 ani. În trei ani schiţai astfel în cursul meu întreaga istorie a 
Românilor. Când reluai cursul iar din cap, în 1887, lucram cu un avânt și un 
dor nemaipomenit spre a'l vedea tipărit. Redactam 8—10 ore pe zi, așa că în 
1888 văzui apărând de sub tipar volumul I al Istoriei Românilor din Dacia 
traiană, în cuprinderea de 619 pagini și conținând aproape 1000 de note 


culese din numeroasele mele cetiri și care reproduceau referințele la 
izvoare. Prezentându-l Academiei Române în 1889, el fu premiat cu 5000 
de lei și fui ales totodată membru corespondent al Academiei. Volumurile se 
urmară regulat în fie care an, câte unul, așă că la 1893 după 10 ani de 
muncă aplicată redactării și 16 ani de pregătire anterioară în total 26 de ani, 
putui vedea desăvârșită una din lucrările cele mari ale vieţei mele: Istoria 
deplină a Poporului Român. Mise dădu în Iași un mare banchet pentru 
sărbătorirea acestei opere naţionale și Academia Română mă alese de 
membru ordinar al ei. Lumea se mira cum de scoteam regulat în fiecare an 
câte un volum. Dar când începusem tiparul în 1888, patru volume erau 
aproape redactate, al V-lea, Fanarioţii, era gata ca adunare de material și 
singur al VI-lea era numai conceput. 

Cum spuneam în Prefaţă la vol. I, întreprinderea era îndrăzneață și cu 
îndrăzneală a fost condusă; dar ce e mai mult, adusă la îndeplinire, lucru ce 
încă nimenea înaintea mea de la Şincai nu săvârșise de a scrie dintr'o 
întinsoare o istorie completă a poporului român. Şi era îndrazneaţă 
întreprinderea, mai întâi fiindcă multe izvoare erau nepublicate și chiar 
necunoscute și că trebuia suplinite lipsurile divinaţii prin istorice. Mai era 
îndrăzneață, fiind că multe părţi, ba aproape toate, trebuiau create din nou, 
întru cât lucrările pregătitoare erau «puţine și înguste». Nu căutaiu la nici o 
piedică și mă puseiu la muncă cu o râvnă fără samăn, așa că în curând 
capitolele prinseră să se înșire după capitole și părţile istoriei poporului 
român să se închege în toturi sistematice, oglindind desvoltarea lui în idei 
obștești, însă totdeauna întemeiată pe un bogat material de fapte. S'a 
întâmpinat de răuvoitori că informaţia în Istoria Românilor ar fi 
neîndestulătoare. Este adevărat, dacă o judecăm după izvoarele cunoscute 
acuma după scrierea ei; dar potrivit cu starea cunoștințelor, e o lucrare 
conștiincioasă și bine întemeiată. Ce e mai neașteptat poate, este 
împrejurarea că acuma, când pregătii a doua ediţie, de și numărul izvoarelor 
a crescut în chip nemăsurat, ideile fundamentale, canavaua pe care am ţesut 
expunerea, a rămas aproape neschimbată. Cu toate că pe atunci încă nu 
reflectasem asupra naturii disciplinei căreia îmi închinasem viaţa, și nu 
ajunsesem nici la convingerea că ideile generale în istorie nu sunt legile, ci 
seriile de desvoltare, totuși din un sănătos instinct executasem în mod 
neconștient ceea ce mai târziu reflecta și cugetarea adusă la înflorire în 
mintea mea. Toată istoria Românilor nu este decât o înmânunchere de serii 
istorice care se țin una de alta, se prefac una în alta, se înrâuresc mutual, se 
combat sau se sprijinese între ele. Așa bună oară am arătat, cum din 
stăpânirea turcească izvora înrâurirea grecească, din aceasta cea franceză și 
din aceasta din urmă regenerarea Românilor, intelectuală și politică. In alte 
priviri, am dovedit cum introducerea limbei române în biserică a dat avânt 
unei desvoltări intelectuale românești, care în timpul Fanarioţilor nu a fost 
stânsă, ci numai înăbușită și care aprinsă din nou la soarele renașterii minţei 


românești în Ardeal, trebuia să se îmbine cu înrâurirea franceză pentru a 
readuce i iarăşi cu onoare la Români viaţa naţională. În relaţiile economice, 
am arătat cum pe de o parte apăsarea turcească care se rezolva în grele dări, 
pe de alta istovirea pământurilor domnești, împinseseră pe boieri spre 
rotunjirea moșiilor lor pe sama părticelelor țăranilor liberi (moșneni și 
răzeși), cari deveniau ţărani supuși boierilor și mănăstirilor. Din cauza 
interesului încasării contribuţiilor după sistemul cislă, ei aduceau cu sila 
țăranii ce fugeau din un sat și așa se introduse șărbirea. Existând însă în 
țările române robia Țiganilor, ţăranii fură în curând amestecați cu ei, așa că 
și ţăranii ajung în adevărata robie. Cu toate acestea, situaţia lor economică 
nu era ră, căci ei aveau mult pământ la îndemână pentru pășunarea vitelor 
lor celor numeroase. După deschiderea Mării Negre prin tratatul din 
Adrianopol, 1829, boierii simţesc nevoia unei agriculturi mai întinse. Ei se 
folosiră de Regulamentul organic pentru a restrânge pământurile date 
ţăranului. Pentru a putea crește vitele, ţăranul era nevoit să iee pământ în 
arendă de la stăpân, care i'l dădea scump și-i robia munca. Legea din 1864 
suprimând îndatorirea proprietarului de a da pământ însurăţeilor, ţăranii 
ajunseră prin înmulţirea poporaţiei în nevoia de a lua de la proprietar și 
pământul de hrană pentru muncă, încât robirea braţelor lor deveni tot mai 
grea. Așa l'a găsit timpurile în care trăim. Relatiile ţărilor române cu Turcii 
au fost închegate în următoarele idei obștești. La început lupta de 
împotrivire contra copleșirei otomane (Mircea, Vlad-Ţepeș, Ştefan cel 
Mare); după căderea Românilor sub Turci, încercare de a se rescula (loan 
cel Cumplit, Mihai Viteazul). Apoi vine ca un corolar al stăpânirei turcești 
înrăurirea grecească, mai întâiu întâmpinată cu răscoală. Dar nervul 
împotrivirei slăbeşte și protestarea, din armată violentă devine numai 
intelectuală și literară (cronicarii epocii Turcești). Moartea poporului român 
se îndruma cu încetul, dacă alt curent crescut alăturea cu acel al căderii, acel 
al reînvierii, nu ar fi rechemat poporul la viață prin revoluţia din 1821. De 
acolo înainte prin revolutia din 1848 și prin unire, se îndrumă domnia cea 
însemnată a lui Cuza Vodă care puse temelia regenerării românești. De 
aceste închegări, de serii mari de fapte, care explică desvoltarea poporului 
român este plină lucrarea în cursul celor 6 mari volumuri ce o cuprind. 

Dar cele 6 vol. de Istoria Românilor mai au o însușire, aceea de a fi 
pătrunsă de la un capăt la celalalt de jocul ascuns al iubirii de ţară și de 
neam, care străbate adese cu scânteele sau flăcările ei prin spuza gândirilor, 
poate mai mult chiar de cum o învoește o tratare absolut științifică a istoriei. 
Pe atunci, cum am spus'o, nu cercetasem încă natura istoriei: și nu 
formulasem principiile, după care ea trebue tratată. Acuma, în această 
privire am scris'o cam altfel, tot așa cum după publicareaPrincipiilor 
fundamentale[72 ], am scris pe acea a lui Cuza Vodă[73]. 

Şi cu toate aceste m'am silit să nu ascund nicăieri adevărul, chiar atunci 
când el lovia în chipurile și ideile care au stat ca rădicători ai vieţei noastre 


naţionale. Așa am susținut nu numai amestecul Dacilor, dar și acel al 
Slavilor, în alcătuirea naţionalității noastre, lucru ce mai înainte era 
încunjurat de scriitorii noștri; am expus urmările pierzătoare ale politicei 
interne a lui Mihai Viteazu asupra stării ţăranului; am coborît pe Vasile 
Lupu din nimbul de domnitor cu simţiminte românești, care din iubire de 
românism ar fi introdus limba română în biserică, arătându-l după izvoarele 
timpului ca un domn pe deplin grecizat care favoriza pe greci în toate 
chipurile și care numai silit de împrejurări obștești, luă masură de a schimba 
limba slujbei bisericești Epoca Fanariotă am arătat-o în ceea ce era 
într'adevăr, o continuare a unei stări anterioare de jaf și despuiere cătră care 
se adaose și conșttința unei apăsări străine pe un simţimânt naţional 
redeșteptat. M'am ferit deci de a mă face nici hulitorul dar nici apărătorul 
acestei epoce care prin apropierea și mai mare de noi, adunase asupra ei 
toată urgia vremurilor trecute. Şi Tudor Vladimirescu l'am arătat iarăși 
conform cu documentele, ca inițiatorul, nu a[l] revoluţiei Românilor contra 
Grecilor, ci a[l] unei revoluţii sociale îndreptate contra tuturor boierilor, fără 
deosebire de Români și Greci, și că această mișcare din 1821 luă un 
caracter național numai prin amestecul boierilor în ea. De aceea în Moldova 
unde de la început se amestecară boierii în mișcare, ea avuse din întâile zile 
chiar caracterul național. Așa am căutat pretutindeni a restabili adevărul 
întunecat de simţimânt; dar nici odată nu am depășit măsura și nu m'am silit 
a face pe placul străinilor, coborînd toate figurile măreţe ale trecutului 
nostru și răspingând numai pentru pretextul de a face știință și nevoind mai 
ales să slujesc de autoritate românească pentru împutările străinilor, ideile 
pe care se razimă întreaga desvoltare a poporului român. 

Am căutat apoi, eu cel dintâiu, a da un loc însemnat desvoltării culturale 
și acelei a așezămintelor și a nu înneca întreaga istorie numai în fapte 
politice. Sunt cel dintâiu care am cercetat în tot lungul istoriei Românilor 
desvoltarea boierimei, a producţiei și bogăției ţărilor, starea ţăranilor, 
așezămintele juridice și sociale ca breslele, modul ocârmuirei, starea 
financiară, moravurile și deprmderile, literatura lumească, și bisericească, 
căutând totdeauna a forma și legătură asemenea desvoltării cu mersul 
obștesc al poporului. Din 6 volumuri în care am expus istoria Românilor, 
desigur că cuprinsul a două este consfințit tratării părților culturale. 

Limba în care am scris aceste volumuri, este pe cât s'a putut adevărata 
limbă românească, ferită pe cât de archaisme nefolositoare, așa de 
neologisme de prisos. 

Efectul cărții mele a fost covârșitor. Cu toate că preţul ei era destul de 
urcat (pentru abonaţi 48 de lei, pentru librării 60), totuși cele 1500 de 
exemplare în care fu tipărită, se desfăcură îndată, așa că fui nevoit a retipări 
vol. 1 din care se părădui un număr de exemplare. Lucru în destul de 
neobicinuit în ţara noastră, nu numai că desfacerea cărţii acoperi cheltuelile 
tiparului îndestul de însemnate (vr'o 20.000 de lei), dar îmi rămase și un 


folos. Nevoia unei istorii a Românilor era simțită de toată lumea și cartea 
mea venise la timp tocmai în momentul când înălțarea prezentului trebuea 
să caute în trecut rădăcinile pe care crescuse. 


VI 


Până la acest moment al vieţii mele intelectuale, mintea mea se avântase 
din când în când și pe tărâmul poeziei. Cea dintâi încercare în versuri de 
care îmi aduc aminte, fu scrisă de mine în fuga trenului, când mă întorceam 
din Berlin și străbăteam frumoasa grădină a Moldovei, Bucovina, în care 
eram să ţin o cuvântare la mormântul lui Ștefan. Dar simțimântul ce 
însufleți această primă a mea inspirație pornise de la natură, pentru a se urca 
în cutele inimei mele. Era în spre toamnă și frunzele pădurilor de fag 
începuseră a-și schimba coloarea. Închegai atuncea următoarele strofe: 

S'intinde codru'n depărtare 

Pătat de mii culori 

Prin verdele rămas se pare 

Ca acoperit de flori 

Dar nu sunt frunzele uscate 

Ce nu s'au deslipit 

Şi roșii, galbene 

Pe arbori au murit 

Un codru e și-a mea iubire 

Un codru înșălător 

Speranţe, visuri, amintire 

Sunt frunze uscate 'n dor. 

De atunci isvorul poeziei s'a deschis în mintea mea și el curge mai bogat 
sau mai domol, după cum bate pulsul simțimântului. Arhiva cuprinde multe 
poesii de mine publicate sub pseudonimul Laur[74] și Rama[75], căci mi se 
părea că nu era potrivit a mă avânta sub numele meu pe un tărâm, în care 
vorbea inima, dar din care nu era să culeg roadele cele mai alese. Dacă 
notez însă această trăsătură a inteligenței mele este pentru că totdeauna am 
avut și darul de a întrupa gândirea și icoana și dacă scrierile mele istorice au 
și însușiri stilistice, ele sunt datorite acestei plecări a mele cătră poesii care 
totdeauna au dat fără de voe rostirii concepţiilor mele, fie din viu graiu, fie 
în scris, un colorit deosebit. 

Această vibrare puternică a simțământului în inima mea s'a manifestat și 
în muzică. Deși nu am studiat niciodată compoziția muzicală, ci numai 
execuţia pe piano, am compus mai multe melodii în destul de izbutite, cea 
dintâi a fost o arie pusă pe cuvintele lui Șerbănescu «Unde ești?»[76], a 
doua pe un sonet a lui Francois Copee «Pour toujours me dis-tu». Nu le-am 


publicat nici odată cu toate că prietenii mei, cărora le plăcea foarte mult 
caracterul acestor ani, mă îndemnau necontenit să o fac; dar mie mi se părea 
ridicul și apoi că mă compromit. 

Din această notă sentimentală a fiinţei mele se explică mai multe din 
însușirile gândirii mele, precum și din faptele săvârșite de mine. Sunt un 
optimist cu neputinţă de urnit din gândurile lui spre bine. Nu-mi pot 
închipui ca răutatea oamenilor să meargă atât de departe cum a mers tocmai 
cu mine care n'am căutat decât să fac binele și obștesc și individual. De câte 
ori caut a'mi arăta în adevărata lor fire pe acei pe care îi socot prieteni, nu 
pot crede și apoi când faptele mă aduc la adevărata convingere, rămân ca 
trăsnit; dar tot pare că mai rămâne o speranţă, că poate să fie vre-o înșălare 
sau în ori ce caz vr'o aiurare a celui rătăcit. Această părere prea bună despre 
oameni mi-a făcut mult năcaz; dar nu-mi pare rău de dânsa; mi-a menţinut 
totdeaima sufletul deasupra mizeriilor omenești. 

Tot din această notă sentimentală se explică adânca mea iubire de ţară; 
dorinţa de a desgropa trecutul unui popor întunecat, pentru a arăta în sfârșit 
și străinătăţii cine suntem, ca să ne cunoască și să ne apreţuiască. 

Aceeași trăsătură a firei mele mai de samă se vede și din iubirea mea mai 
restrânsă pentru colțul de ţară ce'l locuesc, Moldova, și pentru orașul în care 
m'am născut, lașul, pe care nici odată nu am vrut să'l părăsesc cu toate că de 
mai multe ori am avut prilejul de a mă strămuta în București, cătră care 
gravitează tot ce în această țară poate ca să ducă în el. Când mă întorsesem 
de la Berlin, înainte de a intra în magistratură, mă asociasem la un, birou de 
avocatură cu Mihail Comea[77], care ajunse mai târziu cel mai mare avocat 
român și în tovărășia căruia puteam ajunge la o frumoasă poziţie materială. 
Dar Cornea se strămută la București; și când mă gândeam să-mi părăsesc 
iubitul meu lași, mă apucă o jale adâncă, așa că pe de o parte dorul de locul 
meu de naștere, pe de alta plecarea mea cătră gândirea teoretică mă 
împiedicase de a mă duce în centrul României, unde aș fi putut ajunge la 
averi și poziţii înalte. Rău am făcut, bine am făcut, aceasta să o judece acei 
ce văd ce am lucrat până acuma și ce nu aș fi putut îndeplini, dacă aș fi fost 
răpit de vârtejul vieţii de toate zilele. 

Prilejul de a mă strămuta cu catedra la București se mai deschise încă la 
moartea lui V. A. Urechie[78], când n'aveam decât să cer transferarea mea 
la București, dar nu am făcut-o, ci am recomandat pe Dimitrie Onciul, 
profesor din Bucovina. Ca să vadă lumea care nu știe aceste lucmri, ce fel 
de om sunt, voiu arăta cum s'a făcut această recomandare. Dimitrie Onciul 
era austriac și profesor la Gimnaziul din Cernăuţi. Scrisese câteva mici 
lucrări asupra istoriei Românilor. Cea mai însemnată era o critică a cărții 
mele Teoria lui R6sler[79], în care însă depășind marginele obiectivităţii, 
mă ataca chiar personal. Figuram ca titular de Istoria Românilor în juriul ce 
trebuia să recomande pe profesorul la catedra din București, concursul 
ținându-se la Iași, după legea de atunci. Onciul se temea, că dacă vor afla 


autorităţile austriace, că se prezintă în ţară străină pentru a concura la o 
catedră, să nu-l elimineze din postul lui[80], înainte de a fi sigur că!l 
dobândește pe cel din România. El veni să mă roage mult pe de o parte să'l 
susţin, pe de alta, ceea ce era mai grav, căci era în contra legii care cerea 
prezenţa la concurs a candidaţilor, să fac ca recomandarea lui să se facă în 
absenţa lui, căci nu poate răspunde la apelul nominal. Cu toate că mă 
atăcase personal în articolul lui, dar scrierea lui era bună și mă gândii mai 
mult că Universitatea din București va căpăta un bun profesor, pe lângă că 
făceam bine unui Bucovinean, de a cărui ţară mă lega scumpă amintire, așa 
că lăsând la o parte chestia personală, când se făcu apelul nominal, eu 
spusei că Onciul fusese dimineaţa în oraș — ceea ce nu era adevărat — și 
că trebue să vină îndată. Comisia procedând la lucrări, la întrebarea lui 
Maiorescu, președintele comisiei că ce zic eu de Onciul, l'am recomandat cu 
căldură ca un om ce'și cunoaște materia ce era să predea și comisia l'a 
recomandat cu unanimitate și a fost numit[81]. 

Onciul începu lecţia lui de deschidere la Universitatea din București în 
1897 cu cuvintele: «Până acuma, domnilor, nu avem e istorie a Românilor 
și omul care trebue să o scrie nu s'a născut încă». Cu toate acestea în 1897 
apăruse Istoria cea mare a Românilor, scrisă de mine. 

Fiind însă că a venit vorba despre oamenii de talent, la a căror carieră am 
contribuit, voi mai însera aici pe câţiva. Neculai Iorga îmi fusese elev la 
universitate și admirasem mult întinsele cunoștințe ce le poseda încă de pe 
băncile școalei. El vroia să dea, licenţa înainte de a sfârși cursul de 3 ani; 
dar avea în această chestiune de protivnic pe profesoml Aron Densușianu. 
Susţinui pe eminentul elev din toate puterile și obținui să-i fac majoritatea. 
Care dispuse trecerea licenţei dupe 1/2 an de ascultare numai. Licenţa în 
literatura clasică o trecu cu cea mai mare distincţie, obținând toate bilele 
albe și deci magna cum laude. Îmi veni în minte să sărbătorim pe minunea 
de om ce aveam înainte și propusei să'i dăm un banchet, lucru cu totul 
neobicinuit la noi în ţară cu studenţii universitari. Banchetul despre care 
ziarele vorbise, pusese pe Iorga într'o bună lumină. Ministerul de atunci al 
Instrucţiei publice[82] îi dădu un ajutor spre a face o călătorie în Italia și a'și 
întrema puterile zdruncinate prin prea marea încordare a muncei. Când veni 
înapoi fu numit profesor definitiv la Ploești și dobândi o bursă pentru 
străinătate plecând la Paris. Aici el părăsi filologia clasică și se apucă de 
Istorie. După ce trecu în Germania, scrise două opuri voluminoase asupra 
«Une collection de lettres de Philippe de Maizieres» 1892 și «Thomas III, 
marquis de Saluces» 1893, se întoarse în ţară, unde se deschisese un loc 
vacant de istoria medie și modernă la Universitatea din București. lorga se 
prezentă înaintea juriului din lași din care făceam parte. 

Al treilea profesor universitar creat tot prin străduințele mele a fost A. C. 
Cuza. Cunoșteam de mult și apreţuisem cunostinţele și talentul extraordinar 
de scriitor al lui Cuza și cu toate că mă atăcase într'o epigramă antisemită, 


crezând svonul că eu aș fi de origină Evreu, totuși ca și la Onciul, nu'am 
căutat la acest păcat al lui faţă de mine și l'am luat cu mare dragoste. 

Il îndemnam mereu să scrie o lucrare mai însemnată, pentru a putea 
dobândi un premiu la Academie și a se putea înfățișa la o catedră ce era să 
se creeze la lași pentru economia politică. Mă ascultă și scrise un foarte bun 
studiu asupra poporaţiei[ 83]. Mă silii să fie primită la Academie, ceea ce nu 
fu greu, fiind dată însemnătatea scrierei și apoi îndemnându-l iarăși să se 
prezinte la concurs pentru catedra ce se crease, am izbutit după mult năcaz 
și multe stăruinţe și fu numit în acest post. Cuza recunoaște el singur cele ce 
făcusem pentru el, în lecţia de deschidere a cursului său de la Universitate. 

Mai sunt însă și alţii, în alte ramuri de activitate, care îmi datorau cariera 
și situaţia în care se află astăzi. Așa pictorul Ştefan Popescu pe care eu l'am 
recomandat Maiestăţii sale Regelui de i-a dat o bursa pentru studiul picturei 
și i-am obținut apoi și un ajutor de la Minister. Era un simplu institutor 
talentat, nu e vorbă, și care își luase congediu și studia pictura la Miinchen 
cu 100 de lei pe lună, ne putând aici lucra, nici progresa. A ajuns acum un 
pictor de samă. Apoi Cristea Georgescu, care a ajuns primar la Constanţa. 
Acesta avea o voce superbă de bas și era scriitor la Trabunalul de Iași. 
M'am înflăcărat așa de mult pentru vocea lui, că mă duceam din oraș în oraș 
spre a ţinea prelegeri iar el spre a cânta și a-și aduna astfel câteva mii de lei, 
cu care putea pleca la Paris. 

Era prea în vârstă însă (32 de ani) pentru a putea face carieră muzicală; 
dar el dobândi o măestrie în cântec care 'i deschise foate ușile din ţară și 
dacă el ajunse ceva, datora mai mult muzicei decât dreptului pe care'l 
învățase. Bietul om a murit nu de mult de o congestie la inimă. Calistrat 
Hogaș[84], un prielen al meu din copilărie și conșcolar de la liceu, al cărui 
talent de scriitor mai ales în descrierea frumoșilor noștri munţi îl 
cunoscusem din Revista din Peatra, Asachi[85] și pe care stăruii să fie adus 
la Iași din directoratul gimnaziului din Alexandria pentru a'l pune întrun 
mediu mai cult, iar apoi scrise în Arhiva, mai târziu în Viaţa Românească 
frumoasele luiamintiri din călătorie; loan Tanoviceanu care cu toate că, 
fiind judecător, mă condamnase la o lună de închisoare pentru o palmă ce o 
dădusem unui funcţionar de la poștă într'un moment de dreaptă indignare, 
totuși îl luai de asemenea în dragoste, îi deschisei coloanele Arhivei[86] 
unde a ajuns, ea prin lucrări de samă, să atragă luarea aminte asupra lui. 
Acuma este profesor de universitate și membru corespondent al Academiei 
române. Teodor Burada[87], neobositul cercetător al ţărilor locuite acum 
sau altă dată de Români, care iarăși și a făcut reputaţia prin Arhivă și ale 
cărui scrieri treceau toate sub ochii mei, de oare ce el nu avea încredere în 
el însuși și până nu revedeam eu scrierile lui pentru forma lor stilistică, nu 
publica nimic. Gheorghe Ghibănescu, un harnic cercetător al trecutului 
nostru, care iarăși își făcunumele prin Arhiva și pentru care stăruii să fie 
ales membru corespondent al Academiei române[88]. 


Dacă am amintit toate aceste fapte ale mele, am făcut'o fiind că germenul 
din care ele plecase, avu o înrâurire asupra mersului gândirii mele și în 
scrierile mele se va găsi uneori răsunetul acestei îmboldiri ale caracterului 
meu. Nu se poate doar desparte cu totul cursul ideilor de albia în care ele 
alunecă. 


VII 


Cugetul meu fusese totdeauna frământat de dorinţa de a face cunoscută 
cât mai mult ţara și poporul meu lumei străine, căci mă gândeam că, fără 
înălțarea neamului românesc în ochii civilizației apusene, de geaba ne mai 
frământăm pe pâmânt și până atunci, când mă apucai și de această 
intreprindere, ce puţin se lucrase în această direcţie! 

Pe calea istoriei, mai ales, doar numai marele Mihail Cogălniceanu 
căutase să facă cunoscută Europei istoria poporului român, prin scrierea lui 
apărută la Berlin în 1837 Histoire de la Dacie[89]. Reluând firul rupt de la 
Cogălniceanu, mă adresai în anul 1881 lui Emile Picot[90], profesorul 
limbei romane de la școala limbilor orientale din Paris, rugându-l să facă a 
fi primit un articol al meu asupra desmadulărilor Moldovei (Răpirea 
Bucovinei și a Basarabiei) Les demembrements de la Moldavie, înRevue 
des deux Mondes. Picot îmi răspunse că cu acea revistă nu are legătură, dar 
că poate să intervină la Gabriel Monod[91], directorul Revue 
historique[92]. Articolul meu fu primit și publicat în fruntea numărului 
Mai-lunie și Iulie-August 1881 al marei reviste francede. Monod mă rugă 
curând după aceea să'i scriu buletinul istoric asupra României, adecă dare 
de samă critică asupra scrierilor istorice ce apar în România sau în 
străinătate despre Români. Am urmat de atunci regulat a publica asemenea 
buletine în revista D-lui Monod, prin care străinătatea a fost pusă în 
cunoștință cu mișcarea intelectuală românească pe tărâmul istoriei. Am 
publicat buletine în anii 1881, 1882, 1883, 1884, 1885, 1886, 1887, 1890 
(pe 3 ani), 1892, 1894, 1900 (pe 6 ani) și 1908 (pe 8 ani)l93]. Pe lângă 
aceste dări de seamă anuale, am mai înserat în Revue historique mai multe 
articole, dintre care enumăr pe următoarele, afară de cel dintâiu amintit mai 
sus: De l'origine du peuple roumain[94]; Les guerres dacique de l'Empereur 
Trajan[95]; l'Empire Valaho-bulgare[96]; Observation historique des Daco- 
Roumains[97]. Am mai înserat tot pe atunci un articol în Revue de 
Geographie a lui Ludovic Drapeyron: Les Roumains et les Grecs, și: 
Situation geographique du peuple roumain[98]. 

Numele meu fiind cunoscut la Paris prin colaborarea mea la aceste 
reviste, am fost invitat de mai multe alte reviste a scrie aticole privitoare la 
Români. Așa eruditul abate Van der Gheyen[99] din Louvam îmi ceru 
colaborarea la Mus6on[100] din acel oraș, unde am trimis însă numai două 
lucrări mai mici, întrucât revista fiind consacrată chestiilor din extremul 


orient, publicitatea ei nu-mi convenea. 

Tot pe atunci însă publicai în franţuzește și combaterea lui Rösler sub 
titlul Les Roumains au Moyen Age, une enigme historique, un volum, Paris 
1885. 

Toate aceste lucrări îmi deschiseră calea cătră o lucrare mai însemnată. 
Anume pe la 1892 o societate de istorie întreprinse a scrie o mare Histoire 
generale de 795jusqu' a nos jours. Mă îngriji îndată modul cum acei învăţaţi 
străini de ţara noastră erau să înfăţișeze pe Români și cerui de la unul din 
directori Alfred Rambaud să le dau părţile privitoare la Români, ceea ce D- 
sa primi cu mare plăcere prin o scrisoare foarte măgulitoare pentru mine. 
Scrisei deci pentru vol. III și V ale acelui corp de Istorie două capitole. 
Pentru celelalte volumuri, Românilor nu li se mai dădu din lipsă de spațiu 
decât câteva pagini, pentru care eram consultat. Dar nu mă mulțămii numai 
în această răspândire a istoriei Românilor în străinătate, ci întreprinseiu 
reproducerea în franțuzește a Istoriei complecte a Românilor, pe care o 
reduseiu însă la cele ce puteau interesa pe străini omiţând puzderia de 
domni fără nici o însemnătate pe care trebuisem să-i înșir în ediţia 
românească. Apăru deci în Paris 2 mari volumuri de 1000 de pagini 
împreună, sub titlul Histoire des Roumains de la Dacie trajane, Paris, 1896, 
pentru care Alfred Rambaud scrise o prea frumoasă și cuprinzăitoare 
prefața, de 70 de pagini, în care rezuma în stil cald și elocvent întreaga 
desfășurare a istoriei românești. Această carte avu un mare succes, atât de 
presă, fiind foarte favorabil apreţuită de critica franceză, engleză și italiană 
(Germania se ocupase de ea numai în 2 Reviste), cât și de librărie, 
desfăcându-se destul de repede ediţia ce o scosesem[101]. 

Până acuma însă mă ocupasem atât în românește cât și în franțuzește mai 
mult cu istoria pragmatică, cu expunerea faptelor bine înţeles tot deauna 
înţesată de idei, după cum mă împingea un sentiment sănătos al 
adevăratului caracter al istoriei. Nu numai atâta, acelaș sentiment mă 
îndrumase cătră o luare aminte deosebită, cătră data seriilor de fapte din 
care se constituia desvoltarea popoarelor, urmărindu-le totdeauna în 
expunerea mea cu îngrijire așa ca ele să nu fie înecate ca la alţi istorici în 
amănunțimi prea migăloase și în fapte lăturalnice, ci căutând tot deauna să 
urmăresc un șir de fapte de la originea lor, care mă preocupa totdeauna 
foarte mult, până ce ajungeam la un rezultat care punea capăt seriei. Nu că 
expunerea istoriei după serii ar fi fost o înoire iscodită de mine, de oarece 
succesiunea sa însăși este o serie, dar progresul unei științi constă nu numai 
în aflarea de metode nouă, ci în întărirea celor vechi și neapărat în natura 
științei însăși. Așa că istoria a fost totdeauna expusă serial, și capitolele fie 
cărei opere sunt titlurile a tot atâtea serii de fapte; dar aceste serii reieşeau 
oare cum pe cale neconștientă din înlănţuirea faptelor înseși, pe când eu cer 
ca această înlănţuire să fie strânsă cât se poate mai de aproape de istoricul 
însuși. Apoi seria nu constă numai în înșirarea după olaltă a evenimentelor, 


ci din înlânţuirea lor cauzală, încât nu mai stabilim cauzele faptelor ce leagă 
în chip sănătos și nedeslipit în seriile istoriei. 

Dar cum am spus, aceste idei pe care mai târziu le-am desvoltat în o 
lucrare a parte, pe atunci mijiau numai în chip mai mult instinctiv în mintea 
mea și mă îmboldeau la o lucrare istorică, de care sunt mulțămit și acuma, 
când teoria acestei științe a reușit să'i lumineze natura. 

Prin urmare, eu îndrumam chiar în istoria pragmatică tratată de mine 
până acum un fel nou de expunere a trecutului; era o concepție teoretică în 
lucrarea mea practică de istorie pragmatică; teoria istoriei pe care am 
închegat'o mai târziu, își avea rădăcinele în instinctul sănătos care mă 
călăuzia în expunerea, faptelor trecutului românesc și teoria istoriei aștepta 
să iasă la lumină, cum așteaptă floarea să iasă din plantă la vremea ei și, 
îmbobocirea acestui gând se arătase la mine de timpuriu, de la prima 
apropiere a cugetului meu de concepţiile istoriei. Incă din 1866, când eram 
încă tânăr, ba pot zice copil, scrisesem doar cea dintâiu aruncâtură de gând 
asupra istoriei din câmpul teoriei. Mă îndeletnicisem cu importanţa și 
utilitatea istoriei. Apoi, câţiva ani după aceea, una din cele dintâiu lucrări 
ale mele publicată înConvorbiri literare fusese, după Cultura naţionaţă,, tot 
o lucrare teoretică asupra societăţii omenești, studiul comparat asupra celor 
4 opere mari de Istorie a civilizaţiilor.Mintea mea era deci aplecată către 
studiul teoretic al disciplinei istoriei, întâiu din fundamentul intelectual pe 
care se înnâlța lucrarea mea practică, Istoria Românilor, apoi din cele câteva 
încercări anterioare de cercetări teoretice. Trebuea deci să fac numai un pas 
pentru a trece de la o așa dispoziţie a minţei la sistematizarea concepţiilor 
ce'mi mișunau în adâncul cugetărei. Aceasta o făcui în 1894. 


VIII 


În acel an, în 6 Septemvrie, mă duceam să'mi fac obișnuita preumblare de 
sară pe frumoasa alee a Copoului și o gândire care întovărășea adese ori 
cercetările mele istorice se înfățișa din nou cugetărei mele, cu o deosebită 
putere, anume: cum se poate ca în istorie studiul procedării minţei la 
cercetările ei să fie deosebit de aceste cercetări înseși și cum se poate să fie 
două discipline, care să se îndeletnicească cu aceste întrebări? In fizică 
există numai concepţiile care se îndreaptă asupra fenomenelor naturii și nu 
o a doua știință care s'ar ocupa cu modul cum fizicul trebue să înjghebe 
adevărurile sale; de asemenea în Astronomie, în Chimie, în științele 
naturale propriu zise, ea Botanica, Zoologia, Mineralogia. Pentru ce în 
istorie ar fi nevoie de o știință, care să stabilească modul cum trebue să 
cugete istoricul și a doua care să stabilească aplicarea acestei cugetări 
asupra faptelor? 

Această cugetare o regăsesc în un carnet scrisă cu plumbul astfel: «Istoria 
este până acuma numai o practică, teoria îi lipsește; precum a fost lung timp 
o practică arhitectura, agricultura. Știința istoriei este să expună principiile 
puse în chip ne conștient în practică, de aceea se scrie istoria». Urmează 
apoi în acelaș carnet vr'o 150 de cugetări asupra naturii istoriei. 

Ideea de aplicare îmi destăinui răspunsul la această întrebare. Istoria este 
o disciplină practică, în felul agriculturii, arhiturii și muzicei, care, în afară, 
de practica lucrurilor, trebue să aibă și teoria lor. Istoricul, când scrie istorie, 
nu face altceva, de cum face agricultorul, când lucrează pământul, 
arhitectul, când rădică clădirea și muzicantul, când compune bucăţile. El 
aplică principii teoretice la îndeletnicirea lui practică. Pe când însă celelalte 
3 discipline cunosc principiile pe care se întemeiază, istoricul nu cunoaște 
pe ale lui. 

Lucrul nu era în tocmai așa în realitate, căci mai mulţi autori, filosofi, 
oameni de știință și istorici reflectaseră asupra principiilor pe care se razimă 
istoria, discutaseră caracterul ei; dar mărturisesc că, preocupat prea mult de 
istoria pragmatică a Românilor, lăsasem cu totul la o parte teoria disciplinei 
și numai cât după ce am sfârșit vol. VI, și am văzut înnaintea mea lucrarea 
uriașă ce săvârșisem, îmi puseiu întrebarea: bine, ain scris istoria 
Românilor, dar în fond ce am făcut? Inșirat'am pe miile de pagini ale 
groaselor volumuri, adevărul asupra trecutului și acest adevăr poate el fi 
stabilit? Oare sunt garanţii logice, criteriile pe care el se întemeiază? Şi din 


aceastăîntrebare chmuitoare care ameninţa la un răspuns negativ, să reducă 
în pulbere munca mea de 26 de ani, se născu frământarea de gânduri asupra 
naturii istoriei, din care răsări ideea fundamentală a unei științe, a unei 
logice a istoriei, deosebită de istoria însăși, idei pe care începui să le repet 
în încordatele mele cugetări și să altoiesc tot idei noui, însemnate pe hârtie 
așa răzlețe cum răsăreau în minte, dar pe care mai apoi le închegaiu în un 
sistem. Din această elaborare lăuntrică ieși, după patru ani de stăruitoare 
cugetare și cetire, lucrarea mea Les principes fondamenteaux de l'histoire, 
Paris 1899, un vol. de peste 300 de pagini. Chipul cum am lucrat acest 
volum a fost de a cugeta mai întâi prin mine însumi la problemele multiple 
pe care istoria le pune în fie ce clipă înaintea teoriei și după ce aruncam pe 
hârtie gândirile mele, să le controlez cu ale celor ce cugetaseră înaintea mea 
la ele, a le întâri prin sprijinul părerilor asemănătoare sau a combate pe 
acele ce nu-mi păreau a fi nimerit adevărul. Prin acest mod de a lucra, pe de 
o parte am ajuns a descoperi adevăruri noui, pe de alta a mă ţinea în curent 
cu tot ce se scrisese în această materie și deci aveam înnainte lucruri 
cugetate mai înnainte de altii ca ale mele, dar pe de altă parte a deosebi bine 
cele ce eu adăogisem la tezaurul de adevăruri asupra naturei istoriei. 

Dacă am scris această carte mai întâi în limba franceză și am tradus-o 
apoi în românește sub titlul Principiile fundamentale ale istoriei, lași 1900, 
am făcut-o fiind că în lipsa unei terminologii filosofice proprii românești, ar 
fi trebuit să înving două greutăţi în a ei alcătuire, întâiu acea destul de 
însemnată a ideilor înseși, după cum acea a învestmântărei lor în scriere, 
greutate îndoită pe care o înlăturam prin cugetarea și scrierea ei în o limbă 
cu terminologie filosofică formată. Traducerea pe care o făcui, este 
însenmată prin intenţia de a da în o limbă românească cât se poate de curată 
idei încât nerostite în această limbă, ferindu-mă cât puteam de neologisme, 
fără însă a merge prea departe în înlăturarea lor. 

Volumul meu întâlni o primire foarte călduroasă în toate ţările apusene și 
vr'o 35 de critice, din care unele făcându-mi puternice întâmpinări, mă 
sileau la răspunsuri care întâriau mai bine în mine însumi ideile ce apăram 
și le introduseiu și în cugetarea europeană. În ţară, bine înţeles, mișcarea 
deșteptată prin volumul meu fu foarte restrânsă. Apăru o singură critică a 
D-lui Floru în Convorbiri literare| 102|], care însă, în deosebire de criticele 
străine care combat numai opera, nu și persoana, este văpsită cu o nuanţă 
personală ce avea aerul de a-mi da lecţie, din înălțimea mărimei criticului. 
Tot pe atuncea, prietenul și la fel cugetătorul logicean profesor la Univ. din 
Friburg im Breisgau H. Rickert[ 103 ]scotea un volum «Die Grenzen de 
naturwissenschaftlichen Begriffsbildung[104], pe care criticându-l la 
lumina principiilor puse de mine, la temelia științei istoriei, îmi întări și mai 
mult convingerea că pusesem mâna pe adevăr prin deosebirea fundamentală 
a faptelor universale în fapte de repetare și în fapte de succesiune prin 
sprijinirea, că numai faptele ce se repetă pot fi supuse noțiunei de lege, că 


faptele succesive pot da naștere la idei generale absolut neapărate 
constituirii unei științi, numai celor de serii, care se desvoltă în timp, și sunt 
alcătuite din fapte ce nu se repetă nici odată și ele înseși nu se reproduc nici 
când în chip identic în cursul timpului, că legătura care dă naștere ideilor 
generale de repeţire, legilor, este generalizarea, pe când în serii ea este 
reprezentată prin cauzalitate, că de aceea numai istoria este o știință 
adevărat explicativă, pe când științele de legi urmăresc numai constatarea 
faptelor și a legilor, fără a căuta să le dea explicarea decât în chip 
excepţional și are mai departe un număr foarte mare de idei zămislit din 
aceste concepţii de temelie. 

Articolul I contra lui Rickert apărut în Revue philosophique[105] a lui T. 
Ribot[ 106] din Paris în 1900, iar al 2-lea după ce ieși și partea a doua a 
studiului lui Rickert, înRevue de Synthèse historique[ 107] a lui H. Berr, 
1902. Această din urmă revistă fusese întemeiată în 1900, un an după 
apariţia cărței mele Les principes fondamenteaux și directorul ei îmii scrise 
o scrisoare foarte măgulitoare, rugându-mă să colaborez la ea, ceea ce am 
făcut de atunci înainte cu cea mai mare stăruință, revista trebuind să 
grupeze în jurul ei pe toţi acei ce se interesau de partea teoretică a istoriei. 
O mai mare distincţie trebue ca să-mi aducă cartea mea Les 
principesfondamentaux, anume alegerea mea de corespondent al Academiei 
științelor morale și politice din Paris, în anul 1900. Datoresc mult această 
mare cinste lui Alfrel Rambaud, care mă preţuia mult dela colaborarea mea 
la Histoire générale. Prin această alegere mă înnălțaiu în proprii mei ochi și 
mă convinseiu că natura pusese în creierii mei o putere de cugetare 
neobișnuită, dar bucuria mea cea mare, nesfârșită, provine din razele ce se 
răsfrângeau din această alegere asupra Universităţii din lași, precum și 
asupra ţării și poporului meu; căci eram singurul Român ce puteam adâoga 
la titlurile mele și acel mult răsunător de corespondent al Institutului din 
Franţa. Înnaintea mea fusese principele Gheorghe Bibescu, cu care eram 
foarte strâns legat: el ajunse chiar membru asociat al Institutului, însă 
această înnaltă poziţie științifică — cea mai înaltă pe care un străin o poate 
dobândi în Franţa — o urcase Bibescu mai mult prin generoasa lui 
împărtășire la războiul din 1871 și prin aceea că era mai mult Francez decât 
Român. El vorbea de abia românește, și prin graiu ca și prin simţire era 
Francez. El scrise amintiri din timpul războiului în un stil strălucit și cu o 
căldură neobișnuită a inimei, pentru care se împrumuta pagmi întregi din 
ele într'un roman al său. 

In ţară, această veste deșteptă o mișcare neobișnuită și Secretarul general 
al Academiei d. D. Sturza amintea în raportul său pe 1900 despre marea 
cinste ce se făcu Academiei şi poporului român prin alegerea mea de 
corespondent al Institutului. In 1900 trebuia să mă duc la Paris spre a 
mulțămi în persoană Academiei ce mă alesese și a face în ea prima mea 
comunicare asupra subiectului La Psychologie et l'histoire, una din primele 


scrieri care atinsese această întrebare. Tot atunci se ţineau la Paris 2 
congrese, acel de istorie comparată, la care făcui de asemenea o comunicare 
L'hypothese dans l'histoire[ 108], în care făceam eu cel întâiu deosebirea 
între modul de verificare al ipotezelor privitoare la faptele generale și acel 
la faptele individuale. La congresul de învățământ superior făcui o 
comunicare asupra nevoiide a se introduce cursuri de teoria istoriei în 
Universităţi| 109], arătând că numai așa se va putea pune capăt anarhiei ce 
domnește în concepţiile asupra naturei și a metoadelor în istorie. 

Un scriitor ungur sau mai bine zis un muzicant amator și de scrieri 
istorice publicase tocmai în vederea congresului de istorie din Paris un 
volum intitulat Roumains et Maghyars devant l'histoire, Paris 1900, pe care- 
] împărţi gratuit la toți membrii congresului. Mă puseiu îndată să-i răspund 
pentru a paraliza înrâurirea pe care Rösler voia s'o pună în lucrare asupra 
membrilor congresului și scriseiu o broșură în destul de cuprinzătoare care 
sprijinea teza stăruinței Românilor în Dacia traiană, protivnică celor 
susținute de Unguri asupra părăsirii ei| 110]. Şi eu o împărții tuturor 
membrilor congresului și o mai trimeseiu și tuturor oamenilor de samă din 
deosebitele țări europene. 

Această chestie a rupturilor dintre Unguri și Români o atinsesem întâi în 
Teoria lui Rösler și în străinătate în ediţia franceză a acestei cărți Les 
Roumains au Moyen-âgeprecum și în mai multe articole din Revue 
historique, citate mai sus. Revenisem aasupra ei cu prilejul serbării 
mileniului maghiar prin un articol publicat în Revue de Geographie[111] a 
lui Drapeyron[ 112]: La Roumanie et la Hongrie a l'occasion du Millenium 
maghyar 1896[113]. Mai revenii asupra subiectului în 1902 în revista La 
Renaissance latine[ 114] a principelui Brâncoveanu: Roumains et 
Hongrois[115]. 

In deobște combaterea teoriei părăsirei Daciei fu întreprinsă de mine, 
după Petru Maior[ 116], pentru întâia dată, și astăzi pot spune cu mulțămire 
că toate minţile nepreconcepute admit stăniinţa Românilor în Dacia. Bine 
înţeles, că pe Unguri nu-i poate convinge nimeni să scrie, că au interes de a 
nu fi convinși. 


LX 


De abia sfârșisem cu Principiile fundamentale ale istoriei și-mi puseiu în 
gând să explic aceste principii la o lucrare de istorie pragmatică. Încât de pe 
când scriam Istoria Românilor și ajunsesem la alegerea lui Cuza Vodă, mă 
gândeam să scriu odată viaţa și domnia lui, pentru a pune în lumină o 
personalitate, care după puţinele lucrări ce știam despre dânsul, îmi apăruse 
ca mare și însemnată. Unindu-se acum această dorință cu aceea de a pune în 
practică principiile mele teoretice asupra chipului de a scrie istoria, mă 
apucai de așternut pe hârtie faptele domnitorului care răsărea tot mai mare 
sub pana mea, cu cât înnaintam în cercetările mele. In această lucrare| 117], 
căreia trebuea să'i jertfesc patru ani (1899—1903), m'am călăuzit de 
principiile seriilor istorice, urmărind nașterea, creșterea și ajungerea unor 
șiruri de fapte care conduceau toate la un rezultat mai mult sau mai puțin 
statomic, unul din ele găsindu-și capătul în urma formaţiei desăvârșite, 
altele poposind numai câteva pe calea timpului, pentru a se pregăti de acolo 
spre o mare desvoltare. În capitolul introductiv redau seriile și modul cum 
ele s'au înfăptuit și rezultatele la care am ajuns. Scrierea e întemeiată pe un 
foarte bogat material de documente, așa că acesta fu aproape istovit; cel 
puţin în ceea ce privește documentele cunoscute, așternui o expunere a 
timpului în care această domnie și-a desfășurat inelele, din care răsărea pe 
deplin măreţia faptelor îndeplinite și rodnicia lor pentru desvoltarea 
viitoare. Urmând sistemul stabilit de mine, că istoricul trebue să se abțină 
pe cât se poate mai mult de la judecarea evenimentelor și a personalităţilor, 
prin mijlocirea cărora ele se îndeplinesc, putui atinge toate întrebările și 
expuseiu toate împrejurările fără nici o umbră de părtinire, și nu mă temuiu 
deci de loc de frica ce mi-o arătau prietenii, că mă apucam de scris istorie 
contimporană. Lucrând totdeauna numai cu fapte stabilite, pe cât era cu 
putință, mai conform cu adevărul și cu spusele înseși ale personagiilor ce le 
săvârșeau, lăsasei asupra faptelor și oamenilor răspunderea, pe care nu o 
formulam nici odată cu judecăţi personale. 

Efectul acestei scrieri a mele asupra cugetului ţării fu de tot covârșitor. Ea 
deșteptă pe criticii mari pentru figura înfăptuitorului României moderne, 
care ameninţa să fie acoperită prea timpuriu cu valul uitării. Dările de samă 
asupra Domniei lui Cuza Vodă (așa se întitulau cele 2 vol. ale mele 
consacrate lui), umplură. ziarele și revistele din care mai ales aleg pe acea 
lungă, dreaptă și frumoasă a regretatului profesor Anghel Demetrieseu 


publicată în Convorbiri Literare[ 118]. 

Efectul scrierii mele și întoarcerea gândului poporului român cătră Cuza 
Vodă se văzu chiar îndată după răspândirea ei. Grigore Ghica Deleni, 
coborîtor dintr'o mare familie boierească, clasă ce nu prea avuse temeiu de a 
fi mulțămită cu Domnia lui Alexandru Cuza, luă iniţiativa rădicării unei 
statui marelui Domnitor, mărturisind în o scrisoare cătră mine, publicată în 
Arhiva de Iași XIV, 183][119], că gândul spre aceasta îi răsărise din cetirea 
cărții mele. 

Cât însă mă mâhni împrejurarea că subscripţia mergea foarte slab, 
deoarece era combâtută de guvernul liberal, sub d. D. Sturza, cel mai mare 
dușman al lui Cuza Volă, care avea chiar aerul de a da a înțelege, că 
asemenea întreprinderi nu ar fi fost bine văzute în sferele superioare. 
Această părere se întări încă prin faptul, că D. Grigore Ghica, supunând M. 
S. Regelui iniţiativa ce o luase, M. S. îl sfătuise să nu recurgă de loc la 
oficialități și să caute ca rădicarea acestui monument să se facă numai prin 
subscriere privată. Şi guvernul conservator care urmă celui liberal 
nearătându-se mai dispus de a tolera subscrisul, se înrădăcină în gândul 
publicului că rădicarea unui monument întemeitorului Româmei modeme 
era rău văzută de curte și palat. După 6 ani de o stăruitoare muncă, abia se 
adunase vr'o 70.000 de lei. Dar norocul vru ca sculptorul italian Rafael 
Romanello[120] din Florenţa, căruia comitetul se adresase pentru a executa 
statuia, să fie un artist tot atât de mare, pe cât de desinteresat, și el se primi 
a executa monumentul pentru un preţ, care depășia cu puţin suma adunată. 

Guvernul liberal văzând că nu a putut împiedeca facerea monumentului, 
se hotărî să lovească în alt chip amintirea lui Cuza Vodă, anume 
împiedecând așezarea lui în piaţa Unirii, cea mai centrală a Iașului și 
totodată aceea care prin numele ei și prin tradiţie lega de dânsa amintirea 
celui mai mare act al Domniei lui Cuza: Unirea efectivă și reală a ţărilor 
române. Am povestit aiurea toate peripeţiile prin care nici această chestie și 
luptă energică și mohorîtă pe care o duseiu sprijinită în momentele de 
desnădejde de soția mea, Riria[ 121], pentru a face ca la sfârșit să înving 
toate piedicile și pe partidul liberal și intrigile din comitet și să fac ca statuia 
să se înalțe în o formă mai măreaţă încă în Piaţa Unirii. Mai ales minunată 
fu izbânda repurtată de soția mea, care distruse legenda cu opoziția Capului 
statului contra sărbătorii marelui dispărut, în urma căreia M. S. [Regele 
Carol I] subscrise chiar suma de 20.000 de lei pentru fondul monumentului, 
spre marele năcaz al partidului liberal. 

Din această luptă reiese pentru desvoltarea ideilor mele dovada, cât de 
mult ţineam la realizarea adevărului istoric, cât de mult mă revoltasem la 
ideea că meritul și gloria adevărată să fie întunecată de intrigi și invidie, și 
cât de mare îmi fu bucuria, când văzui toate uneltirile puse la pământ și 
falnicul monument al lui Cuza Vodă tronând în mijlocul Iașului, pe singurul 
loc pe care istoria i-l pregătise. 


Este o foarte interesantă serie istorică acea care plecase de la seria 
domnului Cuza Vodă până la întruparea marelui domnitor, în monumentul 
menit să'l veșnicească. 

În timpul când scrisesem lucrurile î înșirate mai sus, făcusem mai multe 

călătorii, atât în ţară cât și în străinătate, care deveniră fie care din ele, un 
izvor pentru pana mea. Inzestrat, cum am arătat mai sus, cu darul de a-mi 
întrupa cugetarea în icoane, descrierile acestor călătorii, precum și alte 
întipăriri din natura mai mici și mai concentrate, îmi dădură prilejul de a 
arăta o altă parte a însușirilor mele intelectuale, acele de seriitor și de stilist 
care răsar și din scrisul consacrat istoriei, ba chiar și din acele de filosofie 
sau mai bine zis de știință a istoriei. Asupra acestui din urmă, observ că o 
antologie a prozatorilor francezi sau străini ce au scris franțuzește, m'a 
cuprins și pe mine în numărul acelora vrednici de a fi citați ca exemple de 
proză limpede și frumoasă în limba franceză. 

Volumul meu, Amintiri din călătorie (lași[ 122]) și multe mici tablouri din 
natură publicate în Românul Literar| 123] și în Arhiva[ 124], dovedesc 
această destoinicie a mea în încrederea descriptivă și mai ales este 
însemnată o altă însușire ce se observă la una din aceste descrieri «O 
excursie la Karlsbad», în care predomnește un humoresc și un comic din 
cele mai puternice. Aceeași notă comică se resfrânge în o poemă eroi- 
comică Rața lui Burlă[ 125] în care îmi bat joc de lupta cea strașnică între 3 
filologi de samă: Burlă, Hasdeu și Cihac de la etimologia cuvântului 
raţă[ 126]. 

Multe fuseseră izvoarele ce'mi adapaseră mintea, numeroase și bogate 
erau florile ce răsăriseră în grădina îmbelșugat stropită. 

Altă direcție a minţei mele, asupra căreia vreau să atrag luarea a minte, 
este acea critică. Înzestrat cu un bogat strat de idei nu se putea ca ele să nu 
reacționeze în critica operilor străine, când ele se ciocneau cu ale mele, pe 
care după repetate recugetări, le socoteam de singurele adevărate. În câmpul 
cel întins al criticii mă avântaiu încă de la primele mele încercări, așa ca 
studiul asupra Istoriilor civilisației[ 127], în care mai ales răspingem teoriile 
lui Buckle. Apoi în multe alte articole, în care elementul critic juca un rol 
mai mult sau mai puţin întins. Așa și studiul asupra, Învățământului 
școlar 128], în Teoria lui Răsler| 129], î în comparaţie dintre doi istorici ai lui 
Mihaiu Viteazu: Bălcescu și Teutschlânder[| 130], în studiul asupra lui Iuga 
Vodă, în care răspingeam părerea lui Onciul despre identitatea celor doi 
Tuga, identitate la care la sfârșit și el însuș reaunţă în critica originii numelui 
de Arges după Hasdeu; în critica cea distrugătoare a unei încercări 
neisbutite de Istorie a Românilor de I. Șoimescul 131] și în mai multe altele. 

Dar critica mea nu se mârgini numai la scrieri românești. Ea se întinse în 
curând și la cele strâine, unde bine înţeles că răspunderea era mai mare și 
întreprinderea mai grea. Cu toate aceste isbutii tot așa de bine și articolele 
mele care atacau mai mult sau mai puţin celebrităţi europene, fură primite 


de marile reviste franceze și germane cărora le trimeteam, ba care adese ori 
îmi erau cerute de directorii lor. Așa, în afară de critica lui Rickert, de care 
am vorbit și mai sus, am înserat pe rând în marea revistă franceză «La 
Revue critique» diriguită de D. Arthur Chuquet, membru al Academiei 
morale și politice din Paris la care și eu eram corespondent, o critică contra 
cărții lui Gustav le Bon, Lois psychologiques du dâ&velopponent des 
peuples[132]; contra lui G. Tarde și a scrierei lui La logique sociale[ 133] și 
în contra lui Labriola, Essai sur la conception materialiste de l'histoire[ 134]. 
Tot pe atunci apărând o nouă istorie universală, concepută din punct de 
vedere geografic, acea a lui Helmolt[ 135] 1902, scrisei în contra acelui 
sistem absolut falș, care voia să trateze istoria după ţări și regiuni 
geografice, fără a mai lua în privire cronologii, o critică foarte desvoltată în 
La Revue de Synthèse historique[ 136]. Obiectivul principal însă al criticilor 
mele era tot marele logician H. Rickert[ 137], care închipuia în acel răstimp 
o nouă teorie, aceea a valoarei, pe care o criticam în limba franceză în La 
notion de valeur en histoire| 138] în La Synthe&se[139], apoi în limba 
germană în Deutsche Litteratur Zeitung 1906[140]. Cu prilejul acestei 
primiri a criticei mele în marea revistă germană, bag de samă că această 
revistă nu primea de obiceiu decât articole de critică, scurte, cum fac în La 
Revue critiquw[141] din Paris. Pentru mine mi-au facut o excepţie, 
publicând articolul meu, Der Wertbegriff in der Geschichte[ 142], care 
cuprinde vreo 50 de pagini, în 4 numere consecutive, în fruntea revistei. Și 
mai tot deauna revistele străine, pentru a nu vorbi de cele din ţară, unde 
lucrul se înțelege mai ușor, îmi publicau și'mi publică articolele totdeauna în 
fruntea numerelor în care apar. 


X 


Pe mine mă interesase totdeauna viața economică a societăților și în 
Istoria Românilor introdusesem pretutindenj, unde trebuea, cercetări în 
această îndreptare, fiind chiar cel întâiu care căutasem să pun în legătură 
desvoltarea poporului român cu starea lui economică. In domnia lui Cuza 
Vodă revenii cu mai multe amânunțimi asupra chestiei rurale, ajungând la 
rezultatul că totul revine în această privire și mai ales la dovedirea că 
țăranul chiar în epoca cea mai degradată a căderei lui, tot păstrase o legătură 
oare care cu pământul pe care cândva îl stăpânise. Dar încă înnainte de a 
scrie Istoria Românilor publicasem în Convorbiri Literare| 143] în anul 1872 
un studiu asupra Reformei asezămintelor noastre| 144], în care mă 
ocupasem și de problema economică. Această materie am reluat-o în forma 
de mici articole separate care se opreau asupra întrebărilor de căpetenie ale 
economiei noastre, în gazeta politică Steaua României| 145] 1880 și care 
articole fură apoi întrunite în un volum și publicată sub titlul Studii 
economice 1881, Craiova. În toate aceste studii atât mai vechi, cât și mai 
noui pătrunde mai ales ideea nevoii de a rădica agricultura noastră, izvorul 
cel de căpitenie al bogăției noastre naturale, și ca un corolar neapărat acea a 
rădicărei stărei ţăranului român pe care istoria ni'l arată pe de altă parte ca 
fiind căzut tot mai adânc sub călcâiul claselor conducătoare. 

Asupra acestor idei am revenit și stăruit fără încetare în tot cursul carierei 
mele, căutând să lărgesc și să adâncese patul în care ele curgeau. Ce mă 
mișca mai ales, era nedreptatea cu care fuseseră trataţi ţăranii în cursul 
veacurilor. Capitolele pe care le-am consfințit soartei lor vitrege în Istoria 
Românilor sunt din cele mai bune părţi ale scrierii mele. Așa este capitolul 
Mihai Viteazul și Românii Ardealului, în care reiau istoria poporului român 
de peste munţi, care rămăsese numai ca pătură ţăranească, de la căderea lui 
sub Unguri până pe vremile eroului muntean, expunând toată seria cea 
lungă și dureroasă a căderii fraţilor noștii sub apăsarea celor 3 naţii 
domnitoare ale Ardealului. Tot așa am stăruit mult asupra apăsării păturii 
țărănești din partea lui Mihai Viteazul, netemându-mă de loc de lovitura ce 
aduceam prin aceasta unui mare nume din Istoria Românilor și necăutând să 
acopăr adevărul sub mantia înșălătoare a unui patriotism nepotrivit; căci 
mie îmi stătea mai mult la inimă soarta păturei celei mai bogate a poporului 
român de baștină decât strălucirea unuia din reprezentanţii neamnlui întreg. 
In acelaș volum (al III-lea al ediţiei I-a, al IV-lea al ediţiei II-a) revin asupra 


chestiei țăranilor în totalitatea ei, în capitolul Starea Țăranilor, în care arăt 
cu o bogată documentare pricinele care aruncau tot mai mult elementul 
țărănesc în ghiarele proprietarilor mari. 

Dar nu numai în istorie m'am ocupat cu chestia ţărănească, ci și ca 
chestie socială în deosebite articole de ziare și de reviste. Așa în articolul 
Mijloacele de îndreptare a țărănimii noastre, publicat în Arhiva 1907, 
publicat după cumplita răscoală din acel an. Eu văd mijlocul nu atât în 
împărţirea de pământ, cât în încurajarea arendărilor obștei și în desăvârşirea 
cultivării pământului, care să pună pe ţăran în stare de a se îmbogăţi, pentru 
a putea cumpăra el însuși pământ. Atrăgeam mai ales luarea aminte asupra 
primejdiei împărţirei de pământ din partea statului, fără nici o garanţie de 
bani și de dări, așa ca el să încapă numai în mânile ceior destoinici. In orice 
caz tendința mea fundamentală era pentru reducerea prea întinselor 
latifundii, în care se împarte mai bine de jumătate din pământul cutivabil al 
țării, dorind ca aceste întinderi să încapă în mânile celor ce chiar singuri îi 
prețuesc valoarea prin acea că'l cultivă singuri; dar deosebirea între mine și 
economiști era că eu vroiam ca pământul latifundiar să încapă în mânile 
acelora ce ar avea dreptul a'l poseda prin hărnicia lor, iar nu la toţi fără 
deosebire, așa ca să fie mai mult părăduit decât împărţit. 

Prin punerea în putinţă a ţăranilor de a cumpăra pământ mărindu-și 
venitul cu arendările, s'ar ajunge cu încetul la desfacerea latifundiilor și la 
strângerea clasei proprietarilor mari, cari în o ţară agricolă este tot deauna o 
ră întocmire socială. Căci nu este îndestulător ca să se sporească și 
întărească proprietatea mică. Este neapărat ca cea mare să fie redusă, așa ca 
să nu mai fie boieri și țărani, ci proprietari care să'și cultive ei singuri, nu 
numai decât cu brațele lor, dar prin îngrijirea, lor, pământul posedat de ei. 
Este o întocmire primejdioasă și păgubitoare, ca marii proprietari să posedă 
întinderi nemăsurate de pământ pe care'l arendează, iar ei trăiesc în țări 
străine storcând pământul ţării prin cheltueala venitului în străinătate, iar 
arendașii istovesc și pe țărani de ultima lor vlagă. 

lată ideile pe care le-am apărat pururea în ceea ce priveşte raportul între 
proprietatea mare și proprietatea mică. In legătură, cu starea economică stau 
și alte chestii din care cea mai însemnată este cea Evreiască. Nu sunt 
antisemit, dar nu pot nici măcar gândi de a da drepturi unei mâni de oameni 
ce și păstrează caracterul strain în ţara noastră. Mai ales care nu vorbește 
românește, ci jargonul cel nesuferit germano-jidovesc. Din acest punct de 
vedere, am combătut totdeauna, pretenţiile exagerate evreești la 
împământenire și am susținut că singurul mijloc de a-i asimila ar fi de a-i 
însuși ca Români, pentru aceasta una ar trebui ștearsă deosebirea de religie 
și deci ar trebui botezați. Nu cer botezul ca o măsură de netoleranţă, ci ca o 
încetare a piedicii căsătoriilor între Evrei și Români. Acestia nu ar putea 
decât să câștige prin introducerea sângelui Evreu în rasa lor, care le-ar 
aduce însușiri preţioase, de care Românii sunt mai săraci, ca spiritul de 


economie, pricepere în afaceri, gustul de întreprinderi ș. a. m. d. Am fost 
combătut cu înverșunare de Evrei din această cauză imputândumi-se că aș 
vrea să atentez la religia lor. Mi-am apărat ideile în un articol din anul 1902 
din La Renaissance latine[ 146], revistă redactată în Paris de principele 
Const. Brâncoveanu, articol întitulat La Question israelite enRoumanie. Cu 
acest prilej vrau să povestesc ce mi s'a întâmplat cu Luigi Luzzatti[ 147], 
fost prim ministru în Italia, de origină evreu: cu trei ani înainte publicai 
cercetarea mea teoretică asupra Istoriei, Les Principes fondamenteaux de 
l'histoire. Luzzatti mi-a scris o scrisoare plină de căldură, în care mă felicită 
pentru fericitele mele concepţii asupra naturei istoriei și-mi ceru voie să 
facă o dare de seamă amănunţită asupra cărții mele. Eu cunoscând valoarea 
lui Luzzatti ca economist, îi mulțămii pentru interesul ce'l arată pentru 
lucrarea mea. Văzând însă că trec mai multe luni fără ca să apară nici o dare 
de samă din partea lui, îl întrebai dacă avea de gând a-și îndeplini 
făgăduiala, pe care o așteptam cu cea mai mare nerăbdare. Nici un răspuns, 
precum nici la alte 2—3 scrisori ce-i adresai. Ce se'ntâmplase? În acest 
răstimp publicasem La Question, isra6lite en Roumanie, în care combăteam 
pretenţiile exagerate ale Evreilor. Din acel moment eu nu mai existam 
pentru Luzzatti. Adevărurile desvoltate de mine în Principiile fundamentale 
se stânsese din mintea lui, care înainte de a fi filosof și om de știință, el era 
Evreu!!! 

Am revenit în străinătate la chestia Evreiască, cu o altă împrejurare, iar 
foarte de samă. 


